cyanic-selkie/wikianc huggingface dataset:
മസീഹുദ്ദജ്ജാൽ
ദജ്ജാൽ വധം
മഹ്ദി യുടെ ഭരണകാലത്തായിരിക്കും മസിഹ്ദ ജ്ജാൽ (ഭാഷാർത്ഥം :വ്യാജ മിശിഹാ )അഥവാ അന്തിക്രിസ്തുവിന്റെ ആഗമനമുണ്ടാവുക.കപട മിശിഹാ യുടെ കെണിയിൽ നിന്ന് ലോകരെ രക്ഷിക്കാൻ വേണ്ടി ഇസാ (യേശുവിന്റെ ആരാമിക് -അറബി നാമം )വീണ്ടും ഭൂമിയിലേക്ക് വരും.യേശു ആകാശരോഹണം ചെയ്യപ്പെട്ടു എന്നതാണ് മുസ്ലിം വിശ്വാസം.ദജ്ജാലിനെ ലുദ്ദ് നഗരത്തിന്റെ കവാടത്തിൽ (പ്രവാചക കാലത്ത്ഇപ്പോൾ ഇസ്രായേലിലെ  ബെൻ ഗുറിയോൺ എയർപോർട്ട്   സ്ഥിതിചെയ്യുന്ന സ്ഥലമാണ്  ലുദ്ദ് നഗര കവാടം)വച്ചു ആയിരിക്കും ഇസാ വധിക്കുക, അപ്പോൾ അവൻ യാത്രയ്ക്ക് വേണ്ടി പുറപ്പെടുകയായിരിക്കും .എന്നാണ് ഇസ്ലാമിക പ്രവാചകൻ മുഹമ്മദ്‌ നബിയുടെ അധ്യാപനം. "ബാബ്-ഇ-ലുദ്ദിൽ (ലുദ്ദിന്റെ കവാടം) അവനെ പിടിക്കുന്നതുവരെ ഈസാ നബി അവനെ (ദജ്ജാൽ: അന്തിക്രിസ്തു) അന്വേഷിക്കും, തുടർന്ന് അവനെ കൊല്ലും." (–hadith: സഹീഹ് മുസ്ലിം 2937 a)
അവലംബം
വർഗ്ഗം:ഇസ്ലാമികവിശ്വാസങ്ങൾ
സാർ അലക്സാണ്ടർ മൂന്നാമൻ
റഷ്യയിലെ സാർചക്രവർത്തിയായിരുന്നു അലക്സാണ്ടർ III. അലക്സാണ്ടർ II ന്റെയും മരിയ അലക്സാണ്ട്രോവ്നയുടെയും പുത്രനായി അലക്സാണ്ടർ അലക്സാന്ത്രോവിച്ച് 1845 മാർച്ച് 10-ന് സെന്റ് പീറ്റേഴ്സ്ബർഗിൽ ജനിച്ചു. സഹോദരൻ നിക്കോളാസ് 1865 ഏപ്രിൽ 24-ന് നിര്യാതനായതിനെത്തുടർന്ന് അലക്സാണ്ടർ ചക്രവർത്തിപദത്തിന് അവകാശിയായി. നിയമവും ഭരണനടത്തിപ്പും സംബന്ധിച്ച പരിശീലനം പൊബിഡൊനൊസ്റ്റ്സേവി (1827-1907) ൽനിന്ന് ഈ കാലത്ത് ഇദ്ദേഹത്തിന് ലഭിച്ചു. 1866 നവംബർ ഒൻപതിനു ഇദ്ദേഹം ഡെൻമാർക്കിലെ സോഫിയ ഫ്രഡറിക്ക് ഡാഗ്മർ രാജകുമാരി (മരിയ ഫെദറോവ്ന ചക്രവർത്തിനി)യെ വിവാഹം ചെയ്തു. റൂസ്സോ-തുർക്കി യുദ്ധക്കാലത്ത് ഇദ്ദേഹം ബൾഗേറിയൻ പ്രദേശത്ത് യുദ്ധത്തിലേർപ്പെട്ടു; ഇക്കാലത്ത് സംഘടിപ്പിക്കപ്പെട്ടതാണ് റഷ്യൻ വളണ്ടിയർ ഫ്ലീറ്റ്. ഇത് പിന്നീട് റഷ്യൻ നാവിക വാണിജ്യപ്പടയുടെ കേന്ദ്രബിന്ദുവായിത്തീർന്നു. പിതാവായ അലക്സാണ്ടർ II ന്റെ വധത്തെത്തുടർന്ന് 1881 മാർച്ച് 13-ന് അലക്സാണ്ടർ III റഷ്യൻ ചക്രവർത്തിയായി.
ദേശീയവാദിയും യാഥാസ്ഥിതികനും
ഒരു തികഞ്ഞ ദേശീയവാദിയും യാഥാസ്ഥിതികനുമായിരുന്ന അലക്സാണ്ടർ പ്രാദേശീയ സ്വയംഭരണത്തിന് എതിരായിരുന്നു. എന്നാൽ റഷ്യയെ സാമ്പത്തികമായി ഉയർത്താൻ ഇദ്ദേഹം അക്ഷീണം പ്രയത്നിച്ചിരുന്നു. കർഷകരുടെ അഭ്യുന്നതിക്കുവേണ്ടി ഒരു ബാങ്കും ഇദ്ദേഹം സ്ഥാപിച്ചു. എല്ലാ പ്രവർത്തനങ്ങളിലും റഷ്യാവത്കരണം ഇദ്ദേഹത്തിന്റെ നയമായിരുന്നു. ഈ നയം പോളണ്ടുകാർക്കും ഫിൻലണ്ടുകാർക്കും ബാൾട്ടിക്ക് പ്രോവിൻസുകാർക്കും ഹിതകരമായിരുന്നില്ല. ബിസ്മാർക്കിന്റെ പതനത്തോടെ റഷ്യയും ജർമനിയും തമ്മിലുള്ള സൗഹൃദം അവസാനിച്ചു. തുടർന്ന് റഷ്യ റിപ്പബ്ലിക്കൻ ഫ്രാൻസുമായി യോജിപ്പിലായി. ഭീകരവാദികൾ പലപ്പോഴും ഇദ്ദേഹത്തിന്റെ ജീവൻ അപകടപ്പെടുത്താൻ ശ്രമിച്ചെങ്കിലും സാധിച്ചില്ല. 1894 നവംബർ. 1-ന് ക്രീമിയയിലെ ലിവൊദിയയിൽവച്ച് ഇദ്ദേഹം അന്തരിച്ചു.
പുറത്തേക്കുള്ള കണ്ണികൾ
വർഗ്ഗം:റഷ്യയുടെ രാജാക്കന്മാർ
താജിക്കിസ്ഥാൻ
താജിക്കിസ്ഥാൻ (Tajikistan; ഔദ്യോഗിക നാമം: റിപബ്ലിക് ഓഫ് താജിക്കിസ്ഥാൻ) മധ്യേഷ്യയിലെ ഒരു രാജ്യമാണ്. അഫ്ഗാനിസ്ഥാൻ, ചൈന, കിർഗിസ്ഥാൻ, ഉസ്ബെക്കിസ്ഥാൻ എന്നീ രാജ്യങ്ങളാൽ ചുറ്റപ്പെട്ടുകിടക്കുന്ന ഈ രാജ്യം പഴയ സോവിയറ്റ് യൂണിയന്റെ ഭാഗമായിരുന്നു. 1991 സെപ്റ്റംബർ ഒൻ‌പതിന് യൂണിയനിൽ നിന്നും വേർപെട്ട് സ്വാതന്ത്ര്യം പ്രഖ്യാപിച്ചു. താജിക്കുകളുടെ നാട് എന്നാണ് പേരുകൊണ്ടർത്ഥമാക്കുന്നത്. ദുഷാൻബെയാണു തലസ്ഥാനം.
താജിക് വംശജരാണ് ജനങ്ങളിൽ ഭൂരിഭാഗവും. ഉസ്ബെക് വംശജരുടെയും റഷ്യൻ വംശജരുടെയും സാന്നിധ്യമുണ്ട്. പ്രധാന ഭാഷ താജിക് ആണ്. എങ്കിലും വാണിജ്യ മേഖലകളിലും ഭരണനിർവഹണ രംഗത്തും ഇപ്പോഴും റഷ്യൻ വ്യാപകമായി ഉപയോഗിക്കപ്പെടുന്നുണ്ട്. സാമ്പത്തികമായി പിന്നോക്കം നിൽക്കുമ്പോഴും ഉയർന്ന സാക്ഷരതാ നിരക്കുകൊണ്ട് ശ്രദ്ധിക്കപ്പെടുന്ന രാജ്യമാണു താജിക്കിസ്ഥാൻ. ജനങ്ങളിൽ 98 ശതമാനത്തിനും എഴുതാനും വായിക്കാനുമറിയാം. ജനങ്ങളിൽ സിംഹഭാഗവും ഇസ്ലാമത വിശ്വാസികളാണ്. അതിൽത്തന്നെ സുന്നിവിഭാഗമാണു ഭൂരിഭാഗവും. ഷിയാ മുസ്ലിംങ്ങളും ഗണ്യമായുണ്ട്.
വർഗ്ഗം:ഏഷ്യൻ രാജ്യങ്ങൾ വർഗ്ഗം:താജിക്കിസ്ഥാൻ വർഗ്ഗം:മധ്യേഷ്യൻ രാജ്യങ്ങൾ വർഗ്ഗം:പൂർണമായും കരയാൽ ചുറ്റപ്പെട്ട രാജ്യങ്ങൾ വർഗ്ഗം:ഐക്യരാഷ്ട്രസഭയിൽ അംഗത്വമുള്ള രാജ്യങ്ങൾ വർഗ്ഗം:മുസ്ലീം രാഷ്ട്രങ്ങൾ
സൗരഭം
ഒരു വൃത്തമാണ് സൗരഭം ഇത് ഒരു വിഷമവൃത്തമാണ്.
ലക്ഷണം (വൃത്തമഞ്ജരി)
ചരണം തൃതീയമതുമാ
ഉദാഹരണങ്ങൾ
ഉദാ: താരിൽ‍ത്തന്വീകടാക്ഷാഞ്ചല...
വിസ്തീർണ്ണം
ജ്യാമിതീയ രൂപങ്ങളുടെയോ, ദ്വിമാനമായ പ്രതലങ്ങളുടേയോ ഉപരിതലത്തിന്റെ വലിപ്പം നിർവചിക്കാനുള്ള ഒരു ഉപാധിയാണ് വിസ്തീർണ്ണം അഥവാ പരപ്പളവ്. ചതുരശ്രം ആണ് വിസ്തീർണ്ണത്തിന്റെ അളവു കോൽ. ചതുരശ്ര കിലോമീറ്റർ, ചതുരശ്ര അടി, ചതുരശ്ര സെന്റീമീറ്റർ തുടങ്ങിയവ വിസ്തീർണ്ണത്തെ പ്രതിനിധാനം ചെയ്യുന്നു. ഇതു കൂടാതെ സെന്റ്, ഏക്കർ, ഹെക്റ്റർ തുടങ്ങിയ രീതികളും നിലവിലുണ്ട്.
ചതുരത്തിന്റെ വിസ്തീർണ്ണം
അടിസ്ഥാന വിസ്തീർണ്ണമായി പരിഗണിക്കുന്നത് ചതുരത്തിന്റെ വിസ്തീർണ്ണമാണ്. l നീളവും w വീതിയുമുള്ള ഒരു ചതുരത്തിന്റെ വിസ്തീർണ്ണം കാണാൻ ഈ സൂത്രവാക്യം ഉപയോഗിക്കുന്നു. (A വിസ്തീർണ്ണത്തെ സൂചിപ്പിക്കുന്നു.)
ചതുരത്തിന്റെ ഉപവിഭാഗമായ സമചതുരത്തിന്റെ വിസ്തീർണ്ണം കാണാൻ ഈ സൂത്രവാക്യം ഉപയോഗിക്കാറില്ല. കാരണം സമചതുരത്തിന് നീളം, വീതി എന്നിവ പ്രത്യേകമായി പറയാനാവില്ല. സമചതുരത്തിന്റെ ഒരു വശം s ആണെങ്കിൽ വിസ്തീർണ്ണം :
ചതുരത്തിന്റെ വിസ്തീർണ്ണം കാണാനുള്ള സമവാക്യം രൂപപ്പെടുത്തിയെടുത്തത് വിസ്തീർണ്ണത്തിന്റെ അടിസ്ഥാന നിർവചനത്തിൽ നിന്നാണ്. ഈ നിർവചനത്തെ ഒരു സ്വയം പ്രഖ്യാപിത സിദ്ധാന്തമായി കരുതാവുന്നതാണ്. അങ്കഗണിതത്തിനു മുമ്പേ രൂപം കൊണ്ടത് ജ്യാമിതിയാണെങ്കിൽ ഗുണനം രൂപം കൊണ്ടത് വിസ്തീർണ്ണത്തിൽ നിന്നുമായിരിക്കും.
ഖണ്ഡന സൂത്രവാക്യങ്ങൾ
മറ്റു ബഹുഭുജങ്ങളുടെ വിസ്തീർണ്ണം കാണാൻ ഖണ്ഡന രീതി ഉപയോഗിക്കാം. ജ്യാമിതീയ രൂപങ്ങളെ വിവിധ ഭാഗങ്ങളായി മുറിച്ച്, ആ ഭാഗങ്ങളുടെ വിസ്തീർണ്ണങ്ങൾ തമ്മിൽ കൂട്ടി മൂലരൂപത്തിന്റെ വിസ്തീർണ്ണം കണ്ടെത്തുന്ന രീതിയാണിത്.
ഒരു ചതുരത്തിനെ വികർണ്ണത്തിലൂടെ രണ്ടായി ഖണ്ഡിച്ചാൽ രണ്ടു മട്ടത്രികോണം ലഭിക്കും. അതായത് പ്രസ്തുത ചതുരത്തിന്റെ വിസ്തീർണ്ണത്തിന്റെ പകുതിയായിരിക്കും മട്ടത്രികോണത്തിന്റെ വിസ്തീർണ്ണം. മട്ടത്രികോണത്തിന്റെ ലംബഉയരം hഉം പാദനീളം bയും ആണെങ്കിൽ വിസ്തീർണ്ണം: ആ രണ്ടു ത്രികോണങ്ങളുടെ വിസ്തീർണ്ണങ്ങളുടെ തുക വീണ്ടും
അവലംബം
വർഗ്ഗം:ഗണിതം വർഗ്ഗം:വിസ്തീർണ്ണം
വെളുത്ത കുള്ളൻ
ദ്രവ്യമാനം കുറഞ്ഞ നക്ഷത്രങ്ങൾ അവയുടെ പരിണാമത്തിന്റെ അന്ത്യത്തിൽ എത്തിചേരാവുന്ന അവസ്ഥകളീൽ ഒന്നാണു വെളുത്ത കുള്ളൻ അല്ലെങ്കിൽ വെള്ളക്കുള്ളൻ. സാധാരണനിലയിൽ ചന്ദ്രശേഖർ സീമയിൽ താഴെ ദ്രവ്യമാനമുള്ള എല്ലാ നക്ഷത്രങ്ങളും അവയുടെ പരിണാമത്തിന്റെ അന്ത്യദശയിൽ വെള്ളക്കുള്ളന്മാരായി മാറും. സൂര്യനും അതിന്റെ അന്ത്യദശയിൽ വെള്ളക്കുള്ളനായി മാറും എന്നു സൈദ്ധാന്തിക പഠനങ്ങൾ തെളിയിക്കുന്നു.
ലാന്റോവുവിന്റെ നിരീക്ഷണമനുസരിച്ച്‌ അധികവലിപ്പമില്ലാത്ത നക്ഷത്രങ്ങൾ വെള്ളക്കുള്ളൻമാരായിതീരുന്നു. ഏതാനും മൈൽ മാത്രം വലിപ്പമുള്ള നക്ഷത്രങ്ങളുടെ ഈ അവസ്ഥ താരതമ്യേന തണുത്തതായിരിക്കും. എന്നാൽ ഇവയുടെ പരിണാമത്തിന്റെ ആദ്യപാദങ്ങൾ മറ്റുള്ളവയിൽ നിന്ന്‌ ഭിന്നമല്ല. ഉള്ളിലുള്ള വൈദ്യുത്‌ കാന്തിക വികർഷണം ഗുരുത്വാകർഷണത്തിനു തുല്യമാകുന്ന അവസ്ഥയിൽ ചുരുങ്ങൽ അവസാനിക്കുന്നു. കാരണം അത്രയ്ക്കു പിൺഡമേ അതിലടങ്ങിയിട്ടുള്ളൂ. ഇത്തരം ആയിരക്കണക്കിന്‌ വെള്ളക്കുള്ളൻമാർ നമ്മുടെ ആകാശഗംഗയിലുണ്ട്‌. ഇവയെല്ലാം തന്നെ വളരെ തിളക്കം കുറഞ്ഞ നക്ഷത്രങ്ങളാണ്.
ലഘുതാരത്തിന്റെ വെള്ളക്കുള്ളനായുള്ള പരിണാമം
ഒരു ലഘു താരത്തിന്റെ ഊർജ്ജ ഉൽ‌പാദനം അതിന്റെ കാമ്പ് ഹീലിയം അല്ലെങ്കിൽ കാർബൺ ആയി തീരുന്നതോടെ അവസാനിക്കുന്നു. അടുത്ത ന്യൂക്ലിയർ പ്രക്രിയ ആരംഭിക്കുവാൻ വേണ്ട താപം ഉൽ‌പാദിപ്പിക്കുവാൻ ലഘുതാരത്തിനു കഴിയാതെ വരുന്നു.
കാമ്പിൽ ഊർജ്ജ ഉൽ‌പാദനം നിലയ്ക്കുന്നതോടെ കാമ്പ് തണുക്കാനും അതു മൂലം സങ്കോചിക്കാനും തുടങ്ങുന്നു. സങ്കോചം മൂലം കാമ്പിലെ പദാർത്ഥത്തിന്റെ സാന്ദ്രതയും താപവും വർദ്ധിക്കുന്നു.അത്യുഗ്രമായ താപവും മർദ്ദവും ഉള്ള ഈ ഘട്ടത്തിൽ കാമ്പ് ചുരുങ്ങി കൊണ്ടേ ഇരിക്കും. സാന്ദ്രത വർദ്ധിച്ച് ഇനി ഒരു ചുരുങ്ങൽ സാധിക്കാത്ത വിധത്തിൽ കാമ്പിലെ ഇലക്ട്രോണുകൾ തമ്മിലടുക്കുന്നു. അതോടെ സങ്കോചം നിലയ്ക്കുന്നു. അതിനു കാരണം Pauli's exclusion principle ആണ്. ഈ നിയമം അനുസരിച്ച് ഒന്നിലേറെ ഇലക്ട്രോണുകൾക്ക് ഒരേ സമയം ഒരേ ഊർജ്ജാവസ്ഥയിൽ ഇരിക്കാൻ പറ്റില്ല. തന്മൂലം ഇലക്ട്രോണുകളെല്ലാം വ്യത്യസ്ത ഊർജ്ജ അവസ്ഥകളിൽ ആയിരിക്കുവാൻ ശ്രമിക്കുന്നു. ഒരു നക്ഷത്രത്തിലെ കോടാനുകോടി ഇലക്‌ട്രോണുകൾക്ക് വ്യത്യസ്ത ഊർജ്ജാവസ്ഥ ഉണ്ടാകണം എങ്കിൽ അവയെല്ലാം അതിവേഗം ചലിച്ചു കൊണ്ടിരിക്കണമല്ലോ. ഈ ചലനം മൂലം ഉണ്ടാകുന്ന അത്യധികമായ ഉയർന്ന മർദ്ദത്തെ പോളീ മർദ്ദം എന്നു പറയുന്നു. ഈ മർദ്ദം ആണു സങ്കോചത്തെ തടയുന്നത്.
ഇത്തരത്തിൽ ഇലക്‌ട്രോണിന്റെ പോളി മർദ്ദം മൂലം സങ്കോചം അവസാനിക്കുന്ന പ്രക്രിയയെ ശാസ്ത്രജ്ഞന്മാർ ഇലക്ട്രോൺ അപഭ്രഷ്ടത (electron degeneracy)എന്നു വിളിക്കുന്നു. ഇലക്‌ട്രോൺ അപഭ്രഷ്ടത മൂലം സങ്കോചം നിലച്ച് സന്തുലിതാവസ്ഥയിൽ എത്തിയ ഇത്തരം നക്ഷത്രത്തെ ആണ് വെള്ളക്കുള്ളൻ അഥവാ White dwarf എന്ന് വിളിക്കുന്നത്. സാധാരണ വാതകങ്ങൾ സങ്കോചിക്കുമ്പോൾ ഇത്തരം ഒരു പ്രശ്നം ഇല്ല. കാരണം എല്ലാ ഊർജ്ജനിലകളും പ്രാപിക്കുവാൻ ആവശ്യമായ ഇലക്‌ട്രോണുകൾ ഉണ്ടാവില്ല. പക്ഷേ ഈ അവസ്ഥയിൽ ഉള്ള നക്ഷത്രത്തിൽ അതിലുള്ള ഇലക്‌ട്രോണുകൾ എല്ലാം ഗുരുത്വാകർഷണം മൂലം വലിച്ചടുപ്പിക്കപ്പെടും. അതിനാൽ ഇലക്‌ടോണുകൾ‍ സാദ്ധ്യമായ എല്ലാ ഊർജ്ജനിലകളും പ്രാപിക്കും. അങ്ങനെ ഇലക്‌ട്രോണുകൾ എല്ലാ ഉർജ്ജനിലകളും പ്രാപിച്ചു കഴിഞ്ഞ നക്ഷത്രം അപഭ്രഷ്ടം ആകുന്നു.
അപഭ്രഷ്ട പദാർത്ഥത്തിനു ചില സവിശേഷതകൾ ഉണ്ട്. ഉദാഹരണത്തിനു വെള്ളക്കുള്ളന്റെ ദ്രവ്യമാനം കൂടും തോറും അതിന്റെ വ്യാസം കുറയുന്നു. അതിനു കാരണം ദ്രവ്യമാനം കൂടുതൽ ഉള്ള വെള്ളക്കുള്ളന് ഇലക്‌ടോണുകൾ കൂടുതൽ വലിച്ചടുപ്പിച്ചാലേ ഗുരുത്വാകർഷണത്തെ അതിജീവിക്കുവാനുള്ള മർദ്ദം കിട്ടൂ എന്നതാണ്. ഈ ഒരു കാരണം കൊണ്ടാവണം ഇതിന്റെ പേരിൽ കുള്ളൻ എന്ന വാക്കു കടന്നു വന്നത്.
ചന്ദ്രശേഖർ സീമ
ദ്രവ്യമാനം കൂടിയ നക്ഷത്രമാണെങ്കിൽ പോളീമർദ്ദത്തിനും നക്ഷത്രത്തിന്റെ സങ്കോചത്തെ തടഞ്ഞു നിർത്താൻ പറ്റാതെ വരും. അപ്പോൾ ഒരു നക്ഷത്രം മൃതിയടയുമ്പോൾ അത് വെള്ളക്കുള്ളൻ ആയി മാറണമെങ്കിൽ നക്ഷത്രത്തിന്റെ ദ്രവ്യമാനത്തിനു ഒരു പരിധി ഉണ്ടെന്നു വരുന്നു. ഈ ദ്രവ്യമാനപരിധി 1.44 M๏ (സൂര്യന്റെ ദ്രവ്യമാനത്തിന്റെ 1.44 ഇരട്ടി വരെ) ആയിരിക്കും എന്ന് പ്രശസ്ത ജ്യോതിർ ഭൌതീക ശാസ്ത്രജ്ഞനായ സുബ്രഹ്മണ്യം ചന്ദ്രശേഖർ കണക്കുക്കൂട്ടലിലൂടെ കണ്ടെത്തി. അതിനാൽ ഈ ദ്രവ്യമന പരിധിയ്ക്ക് ചന്ദ്രശേഖർ സീമ (Chandrasekhar limit) എന്നു പറയുന്നു. ഇതനുസരിച്ച് ദ്രവ്യമാനം 1.44 M๏ വരെയുള്ള നക്ഷത്രങ്ങളേ വെള്ളക്കുള്ളന്മാർ ആയി മാറൂ. നമ്മുടെ സൂര്യന്റെ ദ്രവ്യമാനം ഈ പരിധിക്ക് ഉള്ളിലായത് കൊണ്ട് സൂര്യനും അതിന്റെ അന്ത്യദശയിൽ ഒരു വെള്ളക്കുള്ളൻ ആയി മാറും.
വെള്ളക്കുള്ളന്മാരുടെ കണ്ടെത്തൽ
ശാ‍സ്ത്രജ്ഞന്മാർ ഇതു വരെ കണ്ടെത്തിയ വെള്ളക്കുള്ളന്മാരുടെ ഉപരിതല താപനില‍ 5000 K മുതൽ 70,000 K വരെ നീളുന്ന വിപുലമായ ഒരു പരിധിയിൽ ആണ്. എങ്കിലും കൂടുതൽ എണ്ണത്തിന്റേയും ഉപരിതല താപനില 6000 K ന്റേയും 8 000 K ന്റേയും ഇടയിൽ ആണ്. ഉപരിതല താപനില ഇത്രയും വരുന്ന നക്ഷത്രങ്ങളുടെ സ്‌പെട്രൽ ക്ലാസ് F, G യും ആയിരിക്കും. ഈ സ്‌പെട്രൽ ക്ലാസ്സിൽ ഉള്ള വസ്തു വെളുത്ത പ്രഭയോടെ ആണ് പ്രകാശിക്കുക. അതു കൊണ്ടാണ് ഇത്തരം നക്ഷത്രങ്ങൾക്ക് വെളുത്തക്കുള്ളൻ എന്ന പേരു വീണത്. മാത്രമല്ല ആദ്യകാലത്ത് കണ്ടെത്തിയ ഭൂരിഭാഗം വെള്ളക്കുള്ളന്മാരുടേയും ഉപരിതല താപനില ഈ പരിധിയിൽ ആയിരുന്നു. പക്ഷേ പിന്നീട് കണ്ടെത്തിയ പല വെള്ളക്കുള്ളന്മാരും നിറം വെള്ള മാത്രം ആയിരുന്നില്ല.
ആയിരത്തിലധികം വെള്ളക്കുന്മാരെ കണ്ടെത്താൻ കഴിഞ്ഞിട്ടുണ്ടെങ്കിലും ഭൂമിയിൽ നിന്നും 70 പ്രകാശവർഷത്തിനുള്ളിൽ സ്ഥിതി ചെയ്യുന്ന 25 എണ്ണം മാത്രമേ ഉള്ളു. അവയുടെ ദൂരം പാരലാക്സ് രീതി ഉപയോഗിച്ച് കണ്ടെത്തിയിട്ടുണ്ട്. മറ്റുള്ളവയുടെ കൃത്യമായ അളവ് ലഭ്യമല്ല.
വെള്ളക്കുള്ളനിലെ പദാർത്ഥം
വെള്ളക്കുള്ളന്റെ അകത്തുള്ള പദാർത്ഥം degenerate ആയ ഇലക്‌ട്രോണുകളുടെ കടലിൽ ഒഴുകി നടക്കുന്ന അയണീകൃത കാർബൺ ആയിരിക്കും. ഇപ്രകാരം വെള്ളകുള്ളനായി തീർന്ന ഒരു നക്ഷത്രം തണുക്കുമ്പോൾ അതിലെ കണികകളുടെ ചലനവേഗത കുറയുകയും കണികകൾ തമ്മിലുള്ള ഇലക്‌ട്രോണിക ബലം താപ ബലത്തെ അതി ജീവിക്കുകയും ചെയ്യും. അതോടെ അയോണുകളുടെ സ്വതന്ത്ര ചലനം അവസാനിക്കുന്നു. ചില ശാസ്ത്രജ്ഞന്മാരുടെ അഭിപ്രായത്തിൽ കാലക്രമേണ ഈ അയോണുകൾ ഒരു ക്രിസ്റ്റലിൽ ഉള്ളതു പോലെ ക്രമമായി അടുക്കപ്പെടുന്നു. degenerate ആയ ഇലക്‌ട്രോണുകൾ ഈ ക്രിസ്റ്റലിൽ സ്വതന്ത്രമായി ചലിക്കുന്നു. വജ്രം ക്രിസ്റ്റൽ രൂപത്തിലുള്ള കാർബൺ ആണെന്ന് നമുക്കറിയാമല്ലോ. ചുരുക്കത്തിൽ‍ കാർബൺ കാമ്പ് ഉള്ള ഒരു തണുത്ത വെള്ളക്കുള്ളൻ ഒരു അതീഭീമ വജ്രത്തോട് സദൃശം ആയിരിക്കും.
വെള്ളക്കുള്ളന്റെ പരിണാമം
മാറ്റത്തിനു വിധേയമാവാതെ നിലനിൽക്കുന്ന ഒരു അവസ്ഥയല്ല വെള്ളക്കുള്ളന്റേത്‌. കൂടുതൽ പദാർത്ഥങ്ങൾ ഈ അവസ്ഥയിലുള്ള നക്ഷത്രങ്ങളിൽ നിക്ഷേപിച്ചാൽ വലിപ്പം കൂടുകയല്ല കുറയുകയാണ്‌ ചെയ്യുന്നത്‌. അവയുടെ സാന്ദ്രത ഭൂമിയെ അപേക്ഷിച്ച്‌ 5000 മുതൽ 5 കോടി മടങ്ങുവരെ വർദ്ധിക്കുന്നു. ഞരുങ്ങൽ മൂലം റേഡിയേഷൻ വർദ്ധിക്കുകയും നീല കലർന്ന വെള്ളയോ നീലയോ നിറത്തിൽ ഇവ പ്രത്യക്ഷമാവുകയും ചെയ്യും. അവസാനം ഊർജ്ജം നഷ്ടപ്പെട്ടു വെള്ള നിറവും ക്രമേണ വെള്ള, മഞ്ഞ, ഓറഞ്ച്‌, ചുവപ്പ്‌ നിറങ്ങളിലെത്തുന്നു. പിന്നീട്‌ കറുത്ത കുള്ളൻമാരിലേക്ക് മാറുന്നു. ഈ അവസ്ഥയിൽ അതിനടുത്ത്‌ എത്തിപ്പെടുന്ന നക്ഷത്രാദിയായ ആകാശ പദാർത്ഥങ്ങൾ വലിച്ചെടുത്ത്‌ ഒരു പൊട്ടിത്തെറിയോ അല്ലെങ്കിൽ ന്യൂട്രോൺ നക്ഷത്രം എന്ന അവസ്ഥയിലേക്കോ ഇതു മാറുന്നു.
അവലംബം
വർഗ്ഗം:നക്ഷത്രതരങ്ങൾ വർഗ്ഗം:Dark matter വർഗ്ഗം:Star types വർഗ്ഗം:Stellar evolution വർഗ്ഗം:Stellar phenomena  വർഗ്ഗം:Exotic matter
താലൂക്ക്
വർഗ്ഗം:ഭരണസം‌വിധാനങ്ങൾ
ലീഫ് എറിക്സൺ
ലീഫ് എറിക്സൺ (c. 970 - c. 1020) (Leif Erikson) ഐസ്‍ലാന്റിൽനിന്നുള്ള ഒരു നോർസ് പര്യവേക്ഷകനായിരുന്നു. ക്രിസ്റ്റഫർ കൊളംബസിനു മുമ്പ് ഗ്രീൻലാന്റ് ഒഴികെയുള്ള വടക്കേ അമേരിക്കൻ ഭൂഖണ്ഡം കണ്ടുപിടിച്ച അറിയപ്പെടുന്ന ആദ്യ യൂറോപ്യനായിരുന്നു അദ്ദേഹം (സെൻറ് ബ്രെൻഡൻറെ സാദ്ധ്യത ഒഴികെ). ഐസ്ലാന്റുകാരുടെ വീരകഥയായ – എറിക് സാഗ-യിലെ വിവരണമനുസരിച്ച് ആധുനിക കാനഡയിലെ ന്യൂഫൌണ്ട്‍ലാന്റിന് റെ വടക്കേ അറ്റത്തുള്ളതും വൈൻലാന്റ് എന്ന നോർസ് കുടിയേറ്റ കേന്ദ്രമെന്നു കരുതപ്പെടുന്നതുമായ “ലാൻസ് ഔക്സ് മെഡോസിൽ” ഒരു കുടിയേറ്റ കേന്ദ്രം സ്ഥാപിച്ചുവെന്നു കാണുന്നു. സെൻറ് ലോറൻസ് ഉൾക്കടലിനു ചുറ്റുമുള്ള പ്രദേശങ്ങൾ വിൻലാൻറ് ആകാനിടയുണ്ടെന്നാണ് പിൽക്കാലത്തു നടന്ന ആർക്കിയോളജിക്കൽ തെളിവുകൾ സൂചിപ്പിക്കുന്നത്, ലാൻസ് ഔക്സ് മിക്സ് മെഡോസ് കപ്പലുകളുടെ അറ്റകുറ്റപ്പണികൾ നടത്തുന്ന സ്ഥലം ആയിരുന്നുവെന്നു വിലയിരുത്തപ്പെടുന്നു.
ലെയ്ഫ് എറിക്സൺ എന്ന സഞ്ചാരി, ഗ്രീൻലാൻറിലെ ആദ്യ നോർസ് കുടിയേറ്റ കേന്ദ്രത്തിൻറെ സ്ഥാപകനായ എറിക് ദ റെഡിൻറേയും ത്ജോഡ്ഹിൽഡ്ൻറേയും (Þjóðhildur) മൂന്നു മക്കളിൽ രണ്ടാമത്തേയാളായിരുന്നു. രണ്ടുപേരും നോർവീജിയൻ പാരമ്പര്യമുള്ളവരായിരുന്നു. ലെയ്ഫ് എറിക്സൺ ഏകദേശം എ.ഡി. 1000 ത്തിൽ നോർവേ യിലേയ്ക്കു നാവിക സഞ്ചാരം നടത്തുകയും അവടുത്തെ രാജാവായ കിംഗ് ഒലാഫിന്റെ ആഥിത്യം സ്വീകരിക്കുകയും ചെയിരുന്നു തു. ഗ്രീൻലാന്റിലേയ്ക് കു തിരിച്ചു പോകുന്നതിനിടെ യാദൃച്ഛികമായി വടക്കേ അമേരിക് കൻ വൻകരയിലെത്തിച്ചേരുകയും ചെയ്തുവെന്നു വിശ്വസിക്കപ്പെടുന്നു. അവിടെ വിൻലാന്റ് (വൈൻലാന്റ്) എന്ന് പേരു നല്കിയ ഭാഗത്തു പര്യവേക്ഷണം നടത്തുകയും ചെയ്തു. ശിശിരകാലം വിൻലാന്റിൽ കഴിച്ചു കൂട്ടിയ ലെയ്ഫ് എറിക്സൺ ഗ്രീൻലാന്റിലേയക്കു തിരിച്ചു കപ്പലോടിച്ചു. പിന്നീട് വടക്കേ അമേരിക്ക‍ ൻ തീരങ്ങളിലെക്കു തിരിച്ചു പോയതായി രേഖയില്ല. പൊതുവായി വിശ്വസിക്കപ്പെടുന്നത് വടക്കെ അമേരിക്ക‍ ന് ഭൂഖണ്ഢത്തിലെത്തിയ ആദ്യ യൂറോപ്യൻ ലെയ്ഫ് എറിക്സൺ ആണെന്നാണ്, ക്രിസ്റ്റഫർ കൊളംബസ് വൻ കരയ്ക്കു സമീപമുള്ള ബഹാമാസി ലെ ദ്വീപിൽ (സാൻസാൽവഡോർ)1492 ൽ എത്തുന്നതിന് ഏകദേശം 4 നൂറ്റാണ്ടുകൾക്കു മുമ്പായിരുന്നു ഇത്.
ആദ്യകാല ജീവിതം
ലെയ്ഫ് എറിക്സൺ "ലെയ്ഫ് ദ ലക്കി" എന്നറിയപ്പെട്ടിരുന്നു. ഇംഗ്ലീഷിൽ Eiriksson, Erikson or Ericson എന്നിങ്ങനെ വ്യത്യസ്തമായി ഈ പേരുപയോഗിക്കുന്നു. പ്രശസ്തനായ നോർസ് പര്യവേക്ഷകൻ എറിക് ദ റെഡ് അദ്ദേഹത്തിൻറെ പത്നി ത്ജോഡ്ഹിൽഡ് എന്നിവരുടെ മൂന്നു കുട്ടികളിൽ രണ്ടാമത്തെയാളായിരുന്നു അദ്ദേഹം. അതുപോലതന്നെ തോർവാൾഡ്ർ അസ്വാൽഡ്സ്സണിൻറെ പൗത്രനും ഐസ്ലാൻഡ് കണ്ടെത്തിയ നാഡ്ഡോഡ്ഡിൻറെ വിദൂര ബന്ധുവുമായിരുന്നു. ആദ്യകാലങ്ങളിൽ ലീഫ് എറിക്സൺ ഒരു വൈക്കിങ്ങായിരുന്നു. ഏകദേശം എ.ഡി. 980 ല് ഐസ്ലാന്റിൽ നിന്നു പുറത്താക്കപ്പെട്ടതിനു ശേഷം എറിക് ദ റെഡ് ഗ്രീൻലാന്റ് കണ്ടുപിടിച്ച് അവിടെ യൂറോപ്യന്മാരുടെ ഒരു സ്ഥിരം കോളനി പണിതു. ലെയ്ഫ് എറിക്സൻറെ ജനനത്തീയതി നിശ്ചിതമായി രേഖപ്പെടുത്തപ്പെട്ടിട്ടില്ല. പ്രധാനമായി നോർവേയിൽനിന്നുള്ള നോർസ് ജനത സമീപകാലത്ത് കോളനിയാക്കിയ ഐസ്ലാൻഡിലാണ് അദ്ദേഹം ജനിച്ചതെന്ന് കരുതപ്പെടുന്നു. ഐസ്ലാൻഡിൽ തന്റെ മാതാപിതാക്കൾ കണ്ടുമുട്ടിയ സ്ഥലമായ ബ്രീഡാഫ്ജോർഡറിന്റെ അരികിലെവിടെയോ, ഒരുപക്ഷേ ത്ജോഡ്ഹിൽഡിന്റെ മൂല കുടുംബം നിലനിന്നിരുന്ന ഹൌക്കടാൽ ഫാമിലായിരുന്നിരിക്കാം ഇത്. ഗ്രീൻലാൻറിൻറെ കിഴക്കൻ കുടിയേറ്റ മേഖലയിലെ ബ്രാത്താഹ്ലിയോ കുടുംബ എസ്റ്റേറ്റിൽ അദ്ദേഹം വളർന്നു. ലീഫിന് അറിയപ്പെടുന്നതായി രണ്ടു മക്കളുണ്ടായിരുന്നു. ഹെബ്രിഡസിലെ രാജകുമാരി തോർഗ്ഗുണ യിൽ ജനിച്ച തോർഗിൽസും ഗ്രീൻലാൻറ് കുടിയേറ്റ കേന്ദ്രമുൾപ്പെടുന്ന സാമന്ത ദേശത്തെ പിന്തുടർച്ചക്കാരനാകുന്നതിൽ വിജയം വരിച്ച തോർക്കെല്ലുമാണ് അദ്ദേഹത്തിൻറെ സന്താനങ്ങൾ.
വിൻലാന്റിലേയ്ക്കുള്ള കപ്പൽ യാത്ര
പതിമൂന്നാം നൂറ്റാണ്ടിലെ ഐസ്ലാന്റിക് വീരകഥയായ – എറിക് സാഗ-യിൽ ലെയ്ഫ് എറിക്സണ് എ.ഡി. 1000 ത്തിൽ ഗ്രീൻലാന്റിൽ നിന്നും നോർവ്വേ യിലേയ്ക്കു കപ്പൽ സഞ്ചാരം നടത്തിയതായി കാണുന്നു. പോകുന്ന വഴി സ്കോട്ടലാന്റിനു സമീപമുള്ള Hebrides എന്ന സ്ഥലത്തു തങ്ങുകയും അവിടുത്തെ ഗോത്രത്തലവന്റെ മകളായ തോർഗുണയിൽ തനിക്കു ജനിച്ച തോർഗിൽസിനെ സന്ദർശിക്കുകയും ചെയ്തു. പിന്നീട് നോർവ്വെയിൽ ഒലാഫിനെ സന്ദശിക്കുകയും അദ്ദേഹം ലെയ്ഫിനെ ക്രിസ്തുമതത്തിലേയ്ക്കു പരിവർത്തനം നടത്തുകയും ചെയ്തു. പിന്നീട് ഗ്രീൻലാന്റിലെ കുടിയേറ്റകക്കാരുടെയിടയിലേയ്ക്കു മതപ്രചരണാർത്ഥം തിരിച്ചയച്ചു. തിരിച്ചു ഗ്രീൻലാന്റിലേയ്ക്കുള്ള യാത്രാമദ്ധ്യേ അവിചാരിതമായി വടക്കേ അമേരിക്കൻ ഭൂഖണ്ഡത്തിൽ എത്തിച്ചേർന്നു. കാലുകുത്തിയ സ്ഥലത്തിന് എറിക്സണ് വിൻലാന്റ് അഥവാ വൈൻലാന്റ് എന്നു നാമകരണം ചെയ്തു. ചരിത്ര രേഖകളിൽ ഈ സംഭവപരമ്പരകളുടെ കാലഘട്ടത്തിൽ നേരിയ വ്യത്യാസങ്ങളുണ്ട്. നേരത്തേ പറഞ്ഞ എറിക്സ് സാഗ അനുസരിച്ച് യാത്രാമദ്ധ്യേ വടക്കേ അമേരിക്കൻ ഭൂഖണ്ഡത്തിലെ വിൻലാന്റ എന്നു വിളിക്കപ്പെട്ട പ്രദേശത്ത് എത്തിപ്പെടുകയായിരുന്നു. ഫലഭൂയിഷ്ടമായ പ്രദേശത്തു കാട്ടുമുന്തിരികൾ സമൃദ്ധിയായി പടർന്നു കിടക്കുന്നതിനാലാണ് വിൻലാന്റ് എന്ന പേരു ആ പ്രദേശത്തിനു നല്കിയത്. മറ്റൊരു ഐസ്ലാന്റിക് വീര കഥയായ Groenlendinga saga (സാഗ ഓഫ് ഗ്രീൻലാന്റേർസ്) പണ്ഡിതന്മാർ കൂടുതൽ വിശ്വാസ യോഗ്യമായി കാണുന്നു. ഈ സാഗയിൽ ലെയ്ഫ് എറിക്സണ് വിൻലാന്റിനെക്കുറിച്ചു ഐസ്ലാന്റിക് വ്യാപാരിയായ Bjarni Herjulfsson ൽനിന്നു കേട്ടറിയുകയായിരുന്നു എന്നു കുറിക്കപ്പെട്ടിരിക്കുന്നു. കപ്പലിൽ നിന്നും ഈ വ്യാപാരി ലെയ്ഫിന്റെ നാവികയാത്രക്കു 14 വർഷങ്ങൾക്കു മുമ്പ് വടക്കേ അമേരിക്കൻ ഭൂഖണ്ഡം അകലെനിന്നു കണ്ടിരുന്നു. ഈ വിവരം ലെയ്ഫിന് വ്യാപാരി കൈമാറുകയായിരന്നു. ലെയ്ഫ് എറിക്സൺ വടക്കേ അമേരിക്കയിൽ ആദ്യമായി ഇറങ്ങിയ ഇടത്തേക്കുറിച്ചും കൃത്യമായി തീർച്ചപ്പെടുത്താൻ സാധിച്ചിട്ടില്ല. വിൻലാന്റിന്റെ കൃത്യമായ സ്ഥാനത്തെക്കുറിച്ചു വിശദമായ ചർച്ചകൾ നടന്നിട്ടുണ്ട്. 1960 കളിൽ‌ നടന്ന പര്യവേക്ഷണങ്ങളിൽ ന്യൂഫൌണ്ട് ലാന്റിന്റെ വടക്കേ അറ്റത്തുള്ള L’Anse aux Meadows എന്ന ഭാഗത്ത് പതിനൊന്നാം നൂറ്റാണ്ടിലെ വൈക്കിംഗ് കുടിയേറ്റക്കാരുടെ അടിസ്ഥാന താവളത്തിന്റെ തെളിവുകൾ‌ കണ്ടെത്തിയിട്ടുണ്ട്. ലെയ്ഫ് എറിക്സൺ വിൻലാന്റിൽ നിന്നു തിരിച്ചു പോയതിനു ശേഷം അദ്ദേഹത്തിന്റെ സഹോദരൻ തോർവാൾഡ് മറ്റൊരു വൈക്കിംഗ പര്യവേക്ഷണം വടക്കേ അമേരിക്കന് ഭൂഖണ്ഡത്തിലേയ്ക്കു നടത്തിയിരുന്നു. വിൻലാന്റിൽ യൂറോപ്യൻ കുടിയേറ്റം ആരംഭിക്കുന്നതിനുള്ള അക്കാലത്തെ ഉദ്യമങ്ങൾ തദ്ദേശീയ ഇന്ത്യൻസുമായുള്ള സംഘട്ടനങ്ങളാൽ ഫലവത്തായില്ല. തദ്ദേശീയ ഇന്ത്യൻസുമായുള്ള ഏറ്റുമുട്ടലിൽ തോർവാൾഡ് വൈക്കിംഗ് താവളത്തിന്റെ വടക്കു ഭാഗത്ത് എവിടെയോ വച്ച് കൊല്ലപ്പെടുകയും ചെയ്തു.
പുറത്തേയ്ക്കുള്ള കണ്ണികൾ
വർഗ്ഗം:970-കളിൽ ജനിച്ചവർ വർഗ്ഗം:1020-കളിൽ മരിച്ചവർ
ബാബിലോൺ, ന്യൂയോർക്ക്
ബാബിലോൺ അമേരിക്കൻ ഐക്യനാടുകളിലെ ന്യൂയോർക്ക് സംസ്ഥാനത്ത് സഫോക്ക് കൗണ്ടിയിലെ പത്ത് പട്ടണങ്ങളിൽ ഒന്നാണ്. ലോംഗ് ഐലൻഡിൽ സ്ഥിതിചെയ്യുന്ന ഈ പട്ടണത്തിലെ ജനസംഖ്യ 2010 ലെ സെൻസസ് പ്രകാരം 214,191 ആയിരുന്നു. ജോൺസ് ബീച്ച് ദ്വീപ്, ക്യാപ്ട്രീ ദ്വീപ്, ഫയർ ഐലന്റ് എന്നിവയുടെ ഭാഗങ്ങൾ പട്ടണത്തിന്റെ തെക്കേ അറ്റത്തായാണ്. ഇതിന്റെ പടിഞ്ഞാറേ അറ്റത്തെ ക്വീൻസ് അതിർത്തിയിൽനിന്ന് ന്യൂയോർക്ക് നഗരത്തിലേയ്ക്ക് ഏകദേശം 20 മൈൽ (32 കിലോമീറ്റർ) ദൂരവും മാൻഹട്ടനിൽ നിന്ന് ഏകദേശം 30 മൈൽ (48 കിലോമീറ്റർ) ദൂരവുമാണുള്ളത്. പട്ടണത്തിനുള്ളിലായി ബാബിലോൺ എന്ന ഒരു ഗ്രാമവുമുണ്ട്.
ചരിത്രം
ഈ പ്രദേശത്തെ ഒരുകാലത്ത് സൗത്ത് ഹണ്ടിംഗ്ടൺ എന്നാണ് വിളിച്ചിരുന്നത്. നഥാനിയേൽ കോങ്ക്ലിൻ തന്റെ കുടുംബത്തെ ഈ പ്രദേശത്തേക്ക് മാറ്റിപ്പാർപ്പിക്കുകയും, ഒടുവിൽ 1803 ൽ പുരാതന പട്ടണമായ ബാബിലോണിനെ അനുസ്മരിച്ച് "ന്യൂ ബാബിലോൺ" എന്ന് പേരിടുകയും ചെയ്തു. 1872 ൽ ഹണ്ടിംഗ്ടൺ പട്ടണത്തിന്റെ ഒരു വിഭജനത്തിലൂടെ ഈ പട്ടണം ഔദ്യോഗികമായി രൂപീകരിക്കപ്പെട്ടു.
പീനാറി
പശ്ചിമഘട്ടതദ്ദേശവാസിയായ വംശനാശഭീഷണിയുള്ള ഒരു മരമാണ് പീനാറി. . Camptothecin എന്ന ഒരു രാസവസ്തു ഈ മരത്തിന്റെ തടിയിൽ നിന്നും വേർതിരിച്ചെടുക്കാറുണ്ട്. അർബുദത്തിനുള്ള ഒരു ഔഷധമാണിത്. എയ്‌ഡ്സിനെതിരെയും ഔഷധഗുണം കാണിക്കുന്ന ഈ മരത്തിന്റെ വർദ്ധിച്ചു വരുന്ന ആവശ്യം നിറവേറ്റുന്നതിനായി ഇത് നട്ടുപിടിപ്പിക്കുന്നതിനുള്ള വ്യാപകമായ പദ്ധതികൾ പലയിടത്തും നടന്നുവരുന്നു. പുളിപ്പച്ച, ചോരില എന്നെല്ലാം പേരുകളുണ്ട്. 2300 മീറ്റർ വരെ ഉയരമുള്ള നിത്യഹരിതവനങ്ങളിൽ കാണുന്നു.
പുറത്തേക്കുള്ള കണ്ണികൾ
വർഗ്ഗം:ഐക്കാസിനേസീ
ലോർഡ് ഓഫ് ദ റിങ്സ് (ചലച്ചിത്രപരമ്പര)
281 ദശലക്ഷം ഡോളർ ചിലവിൽ നിർമിച്ച ഈ ചിത്രങ്ങൾ ചരിത്രത്തിലെ ഏറ്റവും വലിയതും, ഏറെ പ്രതീക്ഷയോടെയും നിർമിച്ച ചലച്ചിത്ര പ്രൊജക്ടുകളിലൊന്നായി കണക്കാക്കപ്പെട്ടിരുന്നു. എട്ട് വർഷം കൊണ്ടാണ് മൂന്ന് ചിത്രങ്ങളുടെയും ചിത്രീകരണം പൂർത്തിയായത്. ജാക്സണിന്റെ സ്വദേശമായ ന്യൂസിലാൻഡിൽ ഒരേ സമയമാണ് മൂന്ന് ചിത്രങ്ങളുടെയും ചിത്രീകരണം നടന്നത്. പരമ്പരയിലെ ഓരോ ചിത്രങ്ങളുടെയും പ്രത്യേകം വിപുലീകരിച്ച പതിപ്പുകൾ തീയറ്ററുകളിൽ റിലീസ് ചെയ്ത് ഒരു വർഷത്തിനുശേഷം പുറത്തിറങ്ങി.
മികച്ച പ്രശംസ നേടിയ പരമ്പരയിലെ ചിത്രങ്ങൾ വൻസാമ്പത്തിക വിജയവുമായിരുന്നു. ഏറ്റവും കൂടുതൽ വരുമാനം നേടിയ ചിത്രങ്ങളുടെ പട്ടികയിൽ ഇവ ഇടം നേടി. ധാരാളം അവാർഡുകളും ചിത്രങ്ങൾ നേടി. മുപ്പത് അക്കാദമി അവാർഡ് നാമനിർദ്ദേശം ലഭിച്ചിൽ പതിനേഴ് എണ്ണം ഇവ നേടി. പരമ്പരയിലെ മൂന്നാമത്തെയും അവസാനത്തെയും ചിത്രം “ദി റിട്ടേൺ ഓഫ് ദ കിംഗ്", മികച്ച ചിത്രം അടക്കം നാമനിർദ്ദേശം ചെയ്യപ്പെട്ട പതിനൊന്ന് ഇനങ്ങളിലും അക്കാദമി അവാർഡ് കരസ്ഥമാക്കി ബെൻഹർ, ടൈറ്റാനിക് തുടങ്ങിയ ചിത്രങ്ങൾക്ക് ഒപ്പമെത്തി. പരമ്പരയിൽ ഉപയോഗിച്ച നൂതനമായ സ്‌പെഷ്യൽ വിഷ്വൽ ഇഫക്റ്റുകളും പ്രകീർത്തിക്കപ്പെട്ടു.
ബാഹ്യ കണ്ണികൾ
വർഗ്ഗം:അമേരിക്കൻ ചലച്ചിത്രങ്ങൾ
സരറ്റോഗ സ്പ്രിംഗ്സ്
സരറ്റോഗ സ്പ്രിംഗ്സ് അമേരിക്കൻ ഐക്യനാടുകളിലെ ന്യൂയോർക്ക് സംസ്ഥാനത്ത് സരറ്റോഗ കൗണ്ടിയിലെ ഒരു നഗരമാണ്. 2010 ലെ യു.എസ്. സെൻസസ് പ്രകാരം ഈ നഗരത്തിലെ ജനസംഖ്യ 26,586 ആയിരുന്നു. ഈ പ്രദേശത്തെ ധാതു നീരുറവകളുടെ സാന്നിധ്യം നഗരത്തിന്റെ ഈ പേര് പ്രതിഫലിപ്പിക്കുകയും 200 വർഷത്തിലേറെയായി സരറ്റോഗയെ ഒരു ജനപ്രിയ റിസോർട്ട് കേന്ദ്രമാക്കി മാറ്റുകയും ചെയ്തു. ഒരു കുതിരപ്പന്തയ ട്രാക്കായ സരടോഗ റേസ് കോഴ്‌സും സംഗീത-നൃത്ത വേദിയായ സരടോഗ പെർഫോമിംഗ് ആർട്സ് സെന്ററും ഇവിടെ സ്ഥിതിചെയ്യുന്നു.
ചരിത്രം
ഡച്ച്, ബ്രിട്ടീഷ് കോളനിക്കാരാൽ പുറത്താക്കപ്പെടുന്നതിനു മുമ്പ് അൽഗോൺക്വിയൻ സംസാരിക്കുന്ന മഹിക്കൻ തദ്ദേശികൾ ഈ മനോഹരമായ പ്രദേശത്ത് അധിവസിച്ചിരുന്നു. മഹിക്കൻ വർഗ്ഗക്കാർ ക്രമേണ കിഴക്കൻ പ്രദേശത്തേയ്ക്കു മാറുകയും ശേഷിക്കുന്ന മറ്റ് ആളുകളുമായി സഖ്യമുണ്ടാക്കി, മസാച്യുസെറ്റ്സിലെ സ്റ്റോക്ക്ബ്രിഡ്ജിന് സമീപം തദ്ദേശവാസികൾക്കായി സജ്ജമാക്കിയിരുന്ന ഒരു മിഷനിൽ അധിവാസമാരംഭിച്ചു. അവിടെ അവർ സ്റ്റോക്ക്ബ്രിഡ്ജ് ഇന്ത്യക്കാർ എന്നറിയപ്പെട്ടു.
ഗ്രാമത്തിന് 10 മൈൽ (16 കിലോമീറ്റർ) പടിഞ്ഞാറായി ഇന്ന് ഹൈ റോക്ക് സ്പ്രിംഗ് എന്ന് വിളിക്കപ്പെടുന്നതായ നീരുറവകൾക്ക് ഔഷധഗുണങ്ങളുണ്ടെന്ന് തദ്ദേശവാസികൾ വിശ്വസിച്ചു. 1767-ൽ ഫ്രഞ്ച്, ഇന്ത്യൻ യുദ്ധത്തിലെ വീരനായ ബ്രിട്ടീഷ് പട്ടാളക്കാരനായ വില്യം ജോൺസനെ അമേരിക്കൻ അമേരിക്കൻ സുഹൃത്തുക്കൾ വസന്തകാലത്ത് യുദ്ധ മുറിവുകൾക്ക് ചികിത്സയ്ക്കായി കൊണ്ടുവന്നു. 1767-ൽ ഫ്രഞ്ച് ആന്റ് ഇന്ത്യൻ യുദ്ധത്തിലെ വീരനായകനായിരുന്ന ബ്രിട്ടീഷ് പട്ടാളക്കാരനായ വില്യം ജോൺസനെ അദ്ദേഹത്തിന്റെ അമേരിന്ത്യൻ സുഹൃത്തുക്കൾ വസന്തകാലത്ത് യുദ്ധത്തിലേറ്റ മുറിവുകൾക്ക് ചികിത്സയ്ക്കായി കൊണ്ടുവന്നു. (1756-ൽ, മൊഹാവ്ക്കുമായും മറ്റ് ഇറോക്വോയിസ് ഗോത്രങ്ങളുമായും സഖ്യമുണ്ടാക്കുന്നതിൽ വിജയിച്ചതിനേത്തുടർന്ന് ജോൺസനെ വടക്കുകിഴക്കൻ മേഖലയിലെ ബ്രിട്ടീഷ് ഇന്ത്യൻ അഫയേർസ് സൂപ്രണ്ടായി നിയമിച്ചു. അദ്ദേഹം അവരുടെ ഭാഷ പഠിക്കുകയും നിരവധി വ്യാപാര ബന്ധങ്ങൾ സൃഷ്ടിക്കുകയും ചെയ്തു. കച്ചവടത്തിൽ നിന്നും ഭൂമി ഇടപാടുകളിൽനിന്നും അദ്ദേഹം വലിയ സമ്പത്ത് നേടിയ അദ്ദേഹത്തെ ഇറോക്വോയിസുകളുമായുള്ള സേവനങ്ങളുടെ പേരിൽ ബ്രിട്ടീഷ് കിരീടം നൈറ്റ് പദവി നൽക് ബഹുമാനിച്ചിരുന്നു.)
ആദ്യത്തെ സ്ഥിര യൂറോപ്യൻ-അമേരിക്കൻ കുടിയേറ്റക്കാരൻ 1776 ൽ ഇവിടെ ഒരു വാസസ്ഥലം നിർമ്മിച്ചു. നീരുറവകൾ സഞ്ചാരികളെ ആകർഷിക്കുകയും ഗിഡിയോൻ പുട്‌നം എന്ന കുടിയേറ്റക്കാരൻ യാത്രക്കാർക്കായി ആദ്യത്തെ ഹോട്ടൽ ഇവിടെ നിർമ്മിച്ചു. പുട്നം റോഡുകൾ സ്ഥാപിക്കുകയും പൊതു ഇടങ്ങളായി ഉപയോഗിക്കാനുള്ള ഭൂമി സംഭാവന നൽകുകയും ചെയ്തു.
ഭൂമിശാസ്ത്രം
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കനുസരിച്ച് നഗരത്തിന്റെ ആകെ വിസ്തീർണ്ണം 29.1 ചതുരശ്ര മൈൽ (75 ചതുരശ്ര കിലോമീറ്റർ) ആണ്, അതിൽ 28.4 ചതുരശ്ര മൈൽ (74 ചതുരശ്ര കിലോമീറ്റർ) കരപ്രദേശവും 0.6 ചതുരശ്ര മൈൽ (1.6 ചതുരശ്ര കിലോമീറ്റർ) (2.17%) വെള്ളവുമാണ്.
അവലംബം
വർഗ്ഗം:ന്യൂയോർക്ക് സംസ്ഥാനത്തെ നഗരങ്ങൾ
മൊബൈൽ ഫോൺ
പബ്ലിക് ടെലഫോൺ നെറ്റ്‌‌വർക് ഉപയോഗിച്ച് ലോകത്തെമ്പാടുമുള്ള മറ്റു മൊബൈൽ ഫോണുകളിൽ നിന്നും ലാന്റ് ഫോണുകളിൽ നിന്നും ടെലിഫോൺ വിളികൾ സ്വീകരിക്കുന്നതിനും അവയിലേയ്ക്ക് വിളിക്കുന്നതിനുമാണ് പ്രാഥമികമായി മൊബൈൽ ഫോൺ ഉപയോഗിക്കുന്നത്.. ഒരു മൊബൈൽ നെറ്റ്‌വർക്ക് ഓപ്പറേറ്ററുടെ കീഴിലുള്ള സെല്ലുലാർ നെറ്റ്‌വർക്കുമായി ബന്ധിച്ചാണ് ഇതു സാദ്ധ്യമാകുന്നത്. ഇതിന്റെ ഏറ്റവും പ്രധാന സവിശേഷത ഉപയോക്താക്കൾ സഞ്ചരിക്കുകയാണെങ്കിൽ പോലും ഇടമുറിയാതെയുള്ള ഫോൺ കോളൂകൾ ചെയ്യുന്നതിനു സാദ്ധ്യമാകുന്നു എന്നതാണ്. ഹാന്റ്ഓഫ് അല്ലെങ്കിൽ ഫാന്റോവർ എന്നൊരു സാങ്കേതികവിദ്യയിലൂടെയാണിത് സാദ്ധ്യമാകുന്നത്. കൂടാതെ മറ്റ് മൊബൈൽ ഫോണുകളിലേയ്ക്ക് എഴുതിയ സന്ദേശം ( Text message, എസ്.എം.എസ്. ) അയയ്ക്കുന്നതിനും മൊബൈൽ ഫോണുകൾ കൊണ്ട് സാധിക്കും.
ഫോൺ വിളിക്കുക എന്നതിനപ്പുറം ഇന്നത്തെ മൊബൈൽ ഫോണുകൾ മറ്റനവധി സേവനങ്ങളും കൂടി ഉപയോക്താവിനു നൽകുന്നുണ്ട്. ഇമെയിൽ, ഇന്റർനെറ്റ്, കളികൾ, ബ്ലൂടൂത്ത്, ഇൻഫ്രാറെഡ്. ക്യാമറ, എം.എം.എസ്., എം.പി3, ജി.പി.എസ്. എന്നിവ അവയിൽ പെടുന്നു. വളരെ പരിമിതമായ സൗകര്യങ്ങളോടു കൂടി മൊബൈൽ ഫോണുകൾ ഫീച്ചർ ഫോണുകളെന്നും കൂടുതൽ സേവനങ്ങളും സൗകര്യങ്ങളും ഉള്ള മൊബൈൽ ഫോണുകൾ സ്മാർട്ട് ഫോണുകളെന്നും അറിയപ്പെടുന്നു. ആധുനിക മൊബൈൽ ഫോണുകളിൽ ഉള്ള ചില സവിശേഷതകൾ കമ്പ്യൂട്ടറുകൾക്ക് സമാനമായവയാണ്.
ചരിത്രം
1973-ൽ മോട്ടറോളയിലെ ഡോ: മാർട്ടിൻ കൂപ്പറായിരുന്നു കൈയ്യിൽ കൊണ്ടു നടക്കാവുന്ന ആദ്യത്തെ മൊബൈൽ ഫോൺ രൂപ കൽപ്പന ചെയ്തത്. 1973 ഏപ്രിൽ 3-നാണ് കൂപ്പർ ആദ്യമായി ഒരു മൊബൈൽ സംഭാഷണം നടത്തിയത്. അത് "യഥാർഥ സെല്ലുലാർ ഫോണിൽ നിന്നാണ് ഞാൻ സംസാരിക്കുന്നത്" എന്നായിരുന്നു. 2 കിലോഗ്രാം ഭാരമുണ്ടായിരുന്ന ആദ്യ മോഡലിന്റെ വില 3500 ഡോളറായിരുന്നു. വാണിജ്യാടിസ്ഥാനത്തിലുള്ള ആദ്യത്തെ മൊബൈൽ ഫോൺ നിർമ്മിച്ചത് മോട്ടറോള തന്നെയായിരുന്നു. ഡൈനാടാക് 8000എക്സ്(DynaTAC 8000x) എന്നു പേരിട്ടിരുന്ന ഈ ഫോൺ 1983-ൽ പുറത്തിറങ്ങി. 1990-ലെ കണക്കുകളനുസരിച്ച് ലോകത്തെമ്പാടും 124 ലക്ഷം മൊബൈൽ ഫോൺ ഉപയോക്താക്കളുണ്ട്. 20 വർഷം കഴിയുന്നതിനു മുൻപ് 2011-ന്റെ അവസാനമാകുമ്പോഴേക്കും ലോകമെമ്പാടും മൊബൈൽ ഫോണുപയോഗിക്കുന്നവരുടെ എണ്ണം 560 കോടിയായി വർദ്ധിച്ചു. 1990-ൽ ഉണ്ടായിരുന്നതിനെ 360 മടങ്ങിലധികം. വികസ്വര രാജ്യങ്ങളിലും വളരെ താഴ്ന്ന ജീവിത നിലവാരം പുലർത്തുന്ന രാജ്യങ്ങളിലും ഇതിന്റെ എണ്ണം വർദ്ധിച്ചിരിക്കുന്നു.
1947-ലാണ് മൊബൈൽ ഫോൺ എന്ന ആശയം ഉടലെടുക്കുന്നത്. അന്ന് അമേരിക്കയിൽ കാറുകളിൽ ആശയവിനിമയത്തിനായി ഒരു തരം മൊബൈൽ ഫോണുകൾ ഉപയോഗിച്ചിരുന്നു. ഒരു നിശ്ചിത പരിധിയിൽ ഒതുങ്ങിനിന്നായിരുന്നു ഇവ പ്രവർത്തിപ്പിച്ചിരുന്നത്. ഈ സംവിധാനം വികസിപ്പിക്കാൻ പോന്ന സാങ്കേതികവിദ്യയൊന്നും അന്നില്ലായിരുന്നു. കൂടാതെ റേഡിയോ, ടെലിവിഷൻ സംപ്രേഷണവുമായി ബന്ധപ്പെട്ട എന്തു പരീക്ഷണവും ഫെഡറൽ കമ്മ്യൂണിക്കേഷൻസ്   കമ്മീഷന്റെ (F .C .C ) അനുമതിയോടെ മാത്രമേ ചെയ്യാൻ കഴിയുമായിരുന്നുള്ളൂ.
അമേരിക്കയിലെ ടെലികമ്മ്യൂണിക്കേഷൻ രംഗത്തെ അതികായരായ ഐ. ടി ആൻഡ്‌ ടി കമ്പനി ഇക്കാലത്തെ പുതിയൊരു നിർദ്ദേശവുമായി F C C -യെ സമീപിച്ചു. റേഡിയോ സ്പെക്ട്രം ആവൃത്തി കൂടുതൽ ഉപയോഗിക്കാൻ അനുവദിക്കുകയാണെങ്കിൽ മൊബൈൽ ഫോൺ സംവിധാനം വിപുലപ്പെടുത്താമെന്നതായിരുന്നു അവരുടെ നിർദ്ദേശം. എന്നാൽ F C C യിലെ ഉദ്യോഗസ്ഥർക്ക് ഈ നൂതന സംവിധാനത്തെകുറിച്ച് അത്രയൊന്നും പിടിയില്ലായിരുന്നു. അതിനാല ഐ ടി ആൻഡ്‌ ടി യുടെ ആവശ്യത്തിനു F C C യിൽ നിന്നും തണുപ്പൻ പ്രതികരണമേ ലഭിച്ചുള്ളൂ. 21 വർഷങ്ങൾക്ക് ശേഷം 1968- ൽ ഐ ടി ആൻഡ്‌ ടിയുടെ നിർദ്ദേശം F C C  അംഗീകരിച്ചു. തുടർന്ന് ഐ ടി ആൻഡ്‌ ടിയും ബെല്ൽ ലാബ്‌സും ചേർന്ന് ഒരു സെല്ലുലാർ സംവിധാനം നിർമ്മിച്ച് F C C  ക്ക് നൽകി.
ഭാഗങ്ങൾ
thumb| മൊബൈൽ ഫോൺ സിം കാർഡ്‌ സബ്സ്ക്രൈബർ ഐഡന്റിറ്റി മോഡുൽ (Subscriber identity module) എന്നതിന്റെ ചുരുക്കവാക്കാണ് സിം. ജി എസ് എം ഫോണുകൾ ഉപയോഗിക്കുന്നതിനായി സിം കാർഡുകൾ ആവശ്യമാണ്. ഏകദേശം ഒരു പോസ്റ്റൽ സ്റ്റാമ്പിന്റെ വലിപ്പമുള്ള സിം കാർഡ്‌ പൊതുവേ ബാറ്ററിയുടെ അടിയിൽ ആണ് കാണപ്പെടുന്നത്. ഒന്നിൽ കൂടുതൽ സിം കാർഡുകൾ ഉപയോഗിക്കാവുന്ന മൊബൈൽ ഫോണുകളും ലഭ്യമാണ്. 1991 ൽ ആണ് ആദ്യ സിം കാർഡ്‌ നിർമ്മിക്കപ്പെട്ടത്.പോസ്റ്റൽ സ്റ്റാമ്പിന്റെ വലിപ്പത്തിൽ നിന്നും സിം കാർഡ് പിന്നീട് ചെറുതാകാൻ തുടങ്ങി. മിനി സിം, മൈക്രോ സിം, നാനോ സിം എന്നീ ആകൃതികളിൽ വിവിധഫോണുകൾക്ക് അനുയോജ്യമായ രീതിൽ ഇന്ന് സിം കാർഡുകൾ ലഭ്യമാണ്. ഇതു കൂടാതെ ഏറ്റവും പുതിയ സ്മാർട് ഫോണുകളിൽ 'ഇ-സിം'(ഇലക്ട്രോണിക് സിം) സൗകര്യം ലഭ്യമാണു. ഇന്ത്യയിൽ ഇന്നു ധാരാളം നെറ്റ്‌വർക്ക് പ്രൊവൈഡ്അർമാരുണ്ട്, ഇവരാണ് സിം നൽകൂന്നത്. ഉദാ: Bsnl, MTNL ,IDEA, AIRTEL, VODAFONE, RELAINCE, TATA DOCOMO, AIRCEL, JIO 4G തുടങ്ങിയവ. ഇതിൽ Bsnl, MTNL സർക്കാരിന്റെതും മറ്റുള്ളവ സ്വകാര്യസ്ഥാപനങ്ങളുമാണ്.
പുറത്തേക്കുള്ള കണ്ണികൾ
വർഗ്ഗം:ടെലികമ്മ്യൂണിക്കേഷൻ ഉപകരണങ്ങൾ
എം.സി. റോഡ്‌
250px|thumb|right|മെയിൻ സെൻ‌ട്രൽ റോഡിന്റെ രൂപരേഖ page=51|ലഘു|1936-ലെ തിരുവിതാംകൂർ ഭൂമിശാസ്ത്രപുസ്തകത്തിൽ നൽകിയിരിക്കുന്ന എം.സി. റോഡിന്റെ ഭൂപടം കേരളത്തിലെ ഒരു പ്രധാനപ്പെട്ട സംസ്ഥാനപാതയാണ് '''എം.സി. റോഡ് അഥവാ മെയിൻ സെൻട്രൽ റോഡ് (ആദ്യകാലഗ്രന്ഥങ്ങളിൽ മെയിൻ റോഡ്''' എന്ന പേരിലും പരാമർശിക്കപ്പെടുന്നു). തിരുവനന്തപുരം മുതൽ വടക്ക് അങ്കമാലി വരെ ഇത് പ്രധാന പട്ടണങ്ങളെ ബന്ധിപ്പിക്കുന്നു. കേരള സർക്കാരിന്റെ നേരിട്ടുള്ള നിയന്ത്രണത്തിലുള്ള എം.സി.റോഡിന് മൊത്തത്തിൽ 240.6 കി.മീ. ദൈർഘ്യം ഉണ്ട്. സംസ്ഥാന പാത -1 (SH-1) എന്നും അറിയപ്പെടുന്നു. കേരള തലസ്ഥാനമായ തിരുവനന്തപുരത്തെ കേശവദാസപുരത്തുനിന്നും നിന്നു തുടങ്ങി വെമ്പായം, വെഞ്ഞാറമൂട്, കിളിമാനൂർ, നിലമേൽ, ചടയമംഗലം, ആയൂർ, കൊട്ടാരക്കര, അടൂർ, പന്തളം, ചെങ്ങന്നൂർ, തിരുവല്ല,, ചങ്ങനാശ്ശേരി, ചിങ്ങവനം, കോട്ടയം, ഏറ്റുമാനൂർ, കുറവിലങ്ങാട്, കൂത്താട്ടുകുളം, മൂവാറ്റുപുഴ, പെരുമ്പാവൂർ, കാലടി വഴി അങ്കമാലി വരെ നീളുന്ന ഈ പാത അങ്കമാലിയിൽ ദേശീയപാത 47-ൽ ചേരുന്നു. തിരുവനന്തപുരം, കൊല്ലം, പത്തനംതിട്ട, ആലപ്പുഴ, കോട്ടയം, എറണാകുളം എന്നീ ജില്ലകളിലൂടെയാണ് ഈ പാത കടന്നു പോകുന്നത്. .
അവലംബം
വർഗ്ഗം:കേരളത്തിലെ സംസ്ഥാനപാതകൾ
ആദ്യകാല ഖുർആൻ വ്യാഖ്യാതാക്കളുടെ പട്ടിക
ഖുർആൻ ആദ്യമായും ഏറ്റവും വിശദവുമായും വ്യാഖ്യാനിച്ചത്‌ മുഹമ്മദ്‌ നബിയായിരുന്നു. നബിയുടെ അനുചരന്മാരിലൂടെ ഖുർ‌ആൻ വിജ്ഞാനവും വ്യാഖ്യാനവും കൈമാ‍റി വന്നു. നബിയുടെ കാലത്തും അതിനു ശേഷമുള്ള മൂന്ന് തലമുറകളിൽ പെട്ടവരും ഖുർ‌ആനിക വിഷയങ്ങളിൽ പാണ്ഡിത്യം നേടിയവരിൽ പ്രമുഖന്മാരുമായവരാണ് ആദ്യകാല വ്യാഖ്യാതാക്കളായി അറിയപ്പെടുന്നത്.
ഒന്നാം തലമുറ
നബിയിൽ നിന്ന് ഖുർആൻ വ്യാഖ്യാനം മുഖാമുഖമായി കേട്ടു പഠിച്ച അനുചരന്മാരിൽ (സ്വഹാബികൾ) പത്തു പേർ വ്യാഖ്യാനത്തിൽ പ്രാമുഖ്യം നേടിയവരായി അറിയപ്പെടുന്നു. ഇവരാണ്‌ ഒന്നാം തലമുറയിൽപ്പെട്ട ഖുർആൻ വ്യാഖ്യാതാക്കൾ.
രണ്ടാം തലമുറ
മുഹമ്മദ് നബിയുടെ കാലശേഷമുള്ള തലമുറയിൽ പെട്ട ഇസ്‌ലാംമതവിശ്വാസികൾ 'താബിഉകൾ ' എന്നറിയപ്പെടുന്നു.നബിയുടെ കാലത്തുണ്ടായിരുന്ന അദ്ദേഹത്തിന്റെ അനുചരന്മാരായ സഹാബികളിൽ നിന്നാണ്‌ ഇവർ ഖുർആൻ വിജ്ഞാനവും വ്യാഖ്യാനവും ആർജ്ജിച്ചത്. 'താബിഉകളിൽ ' പെട്ടവരാണ്‌ രണ്ടാം തലമുറയിൽപ്പെട്ട വ്യാഖ്യാതാക്കൾ. ഇവരെ മൂന്നായി തരം തിരിച്ചിരിക്കുന്നു.
1. അബ്‌ദുല്ലാഹ്‌ ഇബ്‌നു അബ്ബാസിന്റെ ശിഷ്യന്മാരായ മക്കയിലെ പണ്ഡിതന്മാർ.
2. അബ്‌ദുല്ലാഹ്‌ ഇബ്‌നു മസ്‌ഊദിന്റെ ശിഷ്യന്മാരായ കൂഫയിലെ പണ്ഡിതന്മാർ.
കിംഗ്സ്റ്റൺ, ന്യൂയോർക്ക്
അവലംബം
വർഗ്ഗം:ന്യൂയോർക്ക് സംസ്ഥാനത്തെ നഗരങ്ങൾ
ആദ്യകാല ഖുർആൻ വ്യാഖ്യാതാക്കളുടെ പട്ടിക
രണ്ടാം തലമുറ
3.മറ്റൊരു പ്രമുഖ പണ്ഡിതനായ സൈദ്ബ്നു അസ്‌ലമിന്റെ ശിഷ്യന്മാരായ മദീനയിലെ പണ്ഡിതന്മാർ.
മൂന്നാം തലമുറ
പല സഹാബികളിൽ നിന്നും അവർക്ക് ശേഷം വന്ന രണ്ടാം തലമുറ വ്യാഖ്യാതാക്കളിൽ നിന്നും വിജ്ഞാനം ശേഖരിച്ചവരണ് ഇവർ.
മുതലായവർ
നാലാം തലമുറ
നാലാം തലമുറയിൽ‌പെട്ട വ്യാഖ്യാതാക്കളിൽ പ്രമുഖർ:
കുറിപ്പുകൾ
വർഗ്ഗം:ഇസ്ലാമികം വർഗ്ഗം:ഖുർആൻ വർഗ്ഗം:പട്ടികകൾ
ഖുർ‌ആനിൽ അദ്ധ്യായാരംഭങ്ങളിലുള്ള കേവലാക്ഷരങ്ങൾ
ഖുർ‌ആനിലെ 29 അദ്ധ്യായങ്ങൾ ഒന്നോ അതിലധികമോ ദൈർഘ്യമുള്ള അറബി അക്ഷരങ്ങൾ കൊണ്ടാണ്‌ ആരംഭിക്കുന്നത്. ഈ അക്ഷരങ്ങൾക്ക് ഏന്തെങ്കിലും തരത്തിലുള്ള ഒരു അർത്ഥവും ഇല്ല. തുടർന്നുള്ള വാക്യങ്ങളുമായി ഘടനാപരമായോ, അർത്ഥപരമായോ ബന്ധമില്ലാത്തവയാകയാൽ ഇവ വേറിട്ടു നിൽക്കുന്ന അക്ഷരങ്ങൾ (അറബി: ألحروف المقطة) എന്നറിയപ്പെടുന്നു. ഇവയുടെ അർത്ഥമോ വിശദീകരണമോ മുഹമ്മദ് നബി(സ)യും നൽകിയിട്ടില്ല.
ഒന്നു മുതൽ അഞ്ച് അക്ഷരം വരെ ദൈർഘ്യമുള്ള പദങ്ങളായാണ് ഇവ കാണപ്പെടുന്നത്. ഇവയിൽ പല അദ്ധ്യായങ്ങളിലും ആവർത്തിച്ചവയും അവർത്തിക്കാത്തതുമായ പദങ്ങളുമുണ്ട്. നാല് അദ്ധ്യായങ്ങളുടെ പേരായി ആ അദ്ധ്യായങ്ങളുടെ ആരംഭത്തിലുള്ള കേവലാക്ഷരം ആണ് ഉപയോഗിക്കുന്നത്.
അദ്ധ്യായങ്ങളും കേവലാക്ഷരങ്ങളും
കേവലാക്ഷരങ്ങളും ആ പദങ്ങൾ കൊണ്ട് ആരംഭിക്കുന്ന അദ്ധ്യായങ്ങളുടേയും പട്ടിക.
വ്യാഖ്യാനം
ഇത്തരം അക്ഷരങ്ങളെ പറ്റി പ്രധാനമായും രണ്ട് അഭിപ്രായങ്ങൾ അഥവാ വിശ്വാസങ്ങളാണ് നിലവിലുള്ളത്.
1. അർത്ഥമോ വ്യാഖ്യാനമോ അറിഞ്ഞുകൂടാത്ത ഈ അക്ഷരങ്ങൾ ഖുർ‌ആനിൽ അല്ലാഹു നിക്ഷേപിച്ചിട്ടുള്ള ഒരു രഹസ്യമാണ്. മുഹമ്മദ് നബി(സ)യുടെ അനുചരന്മാരിൽ പ്രധാനികളും ഖലീഫമാരുമാ‍യിരുന്ന അബൂബക്കർ, ഉമർ , ഉസ്മാൻ‌‌, അലി തുടങ്ങിയവരും ഇബ്‌നു മസ്‌ഊദ്, ശബൈഈ, സുഫ്‌യാനുഥൌരീ തുടങ്ങിയ പണ്ഡിതന്മാരും ഖുർ‌ആൻ വ്യാഖ്യാതാക്കളിൽ ഒരു വിഭാഗവും ഈ അഭിപ്രായമുള്ളവരായിരുന്നു.
2. നബി മുഖേന ഇത്തരം അക്ഷരങ്ങളുടെ വ്യാഖ്യാനം ലഭ്യമല്ലെങ്കിലും അവയിൽ ഖുർ‌ആന്റെ അമാനുഷികതയെക്കുറിച്ചുള്ള സൂചനകൾ അടങ്ങിയിരിക്കുന്നു എന്ന നിലപാടുള്ളവരാണ് രണ്ടാമത്തെ വിഭാഗം.പല അദ്ധ്യായങ്ങളിലും ഈ കേവലാക്ഷരങ്ങൾക്ക് ശേഷം ഖുർ‌ആന്റെ മഹത്ത്വം വിവരിക്കുന്ന വചനങ്ങൾ ഉള്ളതു കൊണ്ടാണ് ചില വ്യാഖ്യാതാക്കൾ ഇങ്ങനെ അഭിപ്രായപ്പെട്ടത്.
കുറിപ്പുകൾ
വർഗ്ഗം:ഖുർആൻ
ത്രീ ഗോർജസ് അണക്കെട്ട്
ഏഷ്യയിലെ ഏറ്റവും നീളം കൂടിയ നദിയായ യാംഗ്‌സേ കിയാംഗ് നദിയിൽ ചൈനയിലെ സാൻഡൂപിങ് പട്ടണത്തിനു സമീപം നിർമ്മിക്കപ്പെട്ടിട്ടുള്ള ഒരു അണക്കെട്ടാണ് ത്രീ ഗോർജസ് അണക്കെട്ട്. 22500 മെഗാവാട്ട് സ്ഥാപിതശേഷിയുള്ള ഇത് ലോകത്തിൽ ഏറ്റവും അധികം സ്ഥാപിതശേഷിയുള്ള വൈദ്യുതിനിലയം ആണ്.
വൈദ്യുതോൽപ്പാദനത്തിനു പുറമേ വെള്ളപ്പൊക്കം തടയാനും യാംഗ്‌സ്റ്റേ നദിയിലെ ജലഗതാഗതം മെച്ചപ്പെടുത്താനുമായാണ് ഈ അണക്കെട്ട് നിർമ്മിച്ചത്. ഇന്നു നിലവിലുള്ളതിൽ ഏറ്റവും ആധുനീകമായ ടർബൈനുകൾ ഉപയോഗപ്പെടൂത്തിയിട്ടുള്ളതാണീ അണക്കെട്ട് ഹരിതഗൃഹവാതകങ്ങളുടെ അളവ് കുറക്കുന്നതും പടുകൂറ്റൻ ടർബൈനുകൾ ഉൾക്കൊള്ളുന്നതുമായ ഈ പദ്ധതിയെ ചൈനീസ് ഗവണ്മെന്റ് ചരിത്രപ്രാധാന്യമുള്ള എഞ്ചിനീയറിങ്ങ്, സാമൂഹിക, സാമ്പത്തികവിജയമായി കണക്കാക്കുന്നു. എങ്കിലും 13 ലക്ഷത്തോളം ആളുകളെ മാറ്റിപ്പാർപ്പിക്കേണ്ടിവരികയും പുരാവസ്തു സ്ഥലങ്ങൾ വെള്ളത്തിനടിയിൽ ആവുകയു ഗണ്യമായ പരിസ്ഥിതിമാറ്റങ്ങൾക്ക് കാരണമാവുകയും ചെയ്ത ഈ പദ്ധതി മണ്ണിടിച്ചലിനുള്ള സാധ്യത വർദ്ധിപ്പിച്ചിട്ടുണ്ട്.
right|250px|ലഘുചിത്രം|യാംഗ്‌സ്റ്റേ കിയാംഗ് നദിയിലെ പ്രധാന നഗരങ്ങളുടെയും ത്രീ ഗോർജസ് അണക്കെട്ടിന്റെയും സ്ഥാനം കാണിക്കുന്ന ഭൂപടം
ചരിത്രം
ചരിത്രത്തിൽ ആദ്യമായി 1919 ഇൽ ഇൻ്റർനാഷണൽ ഡെവെലപ്മെൻ്റ് ഒഫ് ചൈനയിൽ സൺ യാത് സെൻ ആണ് വലിയ ഒരു അണക്കെട്ടിനെക്കു റിച്ച് പരാമർശിക്കുന്നത്. 22 ഗിഗ വാട്ട്സ് ശേഷിയുള്ള ഒരു അണക്കെട്ട സാധ്യമാണെന്ന് അദ്ദേഹം പറഞ്ഞു. 1932 ഇൽ ചിയാങ് കൈഷേക്ക് നേതൃത്വം കൊടുത്ത നാഷണലിസ്റ്റ് സർക്കാർ ത്രീ ഗോർജെസിൻ്റെ പ്രാരംഭ ജോലികൾ തുടങ്ങിവച്ചു. 1939 ഇൽ രണ്ടാം സിനോ ജാപ്പനീസ് യുദ്ധം ഉണ്ടായപ്പോൾ ജപ്പാനീസ് സേന യിച്ചാങ്ങ് പ്രവിശ്യ കീഴടക്കി. അവർ ഈ സ്ഥലം അളക്കുകയും ചൈനയുടേ മേൽ യുദ്ധവിജയം ഉണ്ടാവുമെന്ന് പ്രതീക്ഷിച്ച് ഈ അണക്കെട്ടിൻ്റെ ഒരു രൂപരേഖ സമർപ്പിച്ചു.
1944 ൽ അമേരിക്കൻ ബ്യൂ റോ ഒഫ് റീക്ലമേഷൻ മേധാവി ജോൺ എൽ. സാവേജ് ഈ സ്ഥലം പഠനവിധേയമാക്കുകയും യാംഗ്സേ നദി പദ്ധതി സമർപ്പിക്കുകയും ചെയ്തു. എതാണ്ട് 54 ഓളം ചൈനീസ് എഞ്ചിനീയർമാർ അമേരിക്കയിലേക്ക് പരിശീലനത്തിനായി പറന്നു. അദ്ദേഹത്തിൻ്റെ ആദ്യത്തെ മാർഗ്ഗരേഖയിൽ കപ്പലുകളെ അണക്കെട്ടിൻ്റെ അപ്പു റത്തേക്ക് കടത്തി വിടാനുള്ള വിധം പരാമർശിച്ചിരുന്നു. കുറേ പര്യവേക്ഷണങ്ങളും പഠനങ്ങളും രൂപകല്പനകളും മറ്റും നടന്നു എങ്കിലും ചൈനീസ് അഭ്യന്തര യുദ്ധത്തിൻ്റെ നടുവിലായ സർക്കാർ 1947 -ൽ പദ്ധതി നിർത്തി വച്ചു.
വീണ്ടും 1980 -ൽ പദ്ധതിയുടെ ആശയം ഉരുത്തിരിഞ്ഞു വന്നു. നാഷണൽ പീപ്പിൾസ് കോൺഗ്രസ് അണക്കെട്ടു നിർമ്മിക്കനുള്ളാ തീരുമാനം അംഗീകരിച്ചു. 1994-ൽ ഡിസംബർ 14 നു അണക്കെട്ട് നിർമ്മാണം ആരംഭിച്ചു. 2009 ആകുമ്പോഴേക്കും പൂർത്തിയാക്കാം എന്നായിരുന്നു ധാരണ എങ്കിലും ചില പുതിയ പദ്ധതികൾ ( ഭൂഗർഭ വൈദ്യുത നിലയം) ഇത് 2012 വരെ വൈകിപ്പിച്ചു. കപ്പൽ ലിഫ്റ്റ് 2015 ലാണ് പൂർത്തിയായത്.
ഘടനയും അളവുകളും
കോൺക്രീറ്റും ഉരുക്കും ഉപയോഗിച്ചാണ് ഈ അണക്കെട്ട് നിർമ്മിച്ചിരിക്കുന്നത്. അണക്കെട്ടിന് 2235 m നീളം ഉണ്ട്. അണക്കെട്ടിൻ്റെ മുകൾഭാഗം സമുദ്രനിരപ്പിൽ നിന്ന് 185 m ഉയരത്തിലാണ്. പദ്ധതിക്കായി മൊത്തം 27.2 ദശലക്ഷം കുബിക് മീറ്റർ കോൺക്രീറ്റും 463,0000 ടൺ ഉരുക്കും വേണ്ടിവന്നു. ഉരുക്കുപയോഗിച്ച് 63 ഈഫൽ ഗോപുരങ്ങൾ ഉണ്ടാക്കാം എന്നു പറയപ്പെടുന്നു. കോൺക്രീറ്റ് അണക്കെട്ടിൻ്റെ ഉയരം 181 m ആണ്. അണക്കെട്ടിൻ്റെ പണി പൂർത്തിയായപ്പോൾ റിസർവോ ഏതാണ്ട് 632 ചതുരശ്ര കിലോമീറ്റർ ഭൂമി വെള്ളത്തിനടിയിലാക്കിയിരുന്നു ഇതയ്പു അണക്കെട്ട് നിർമ്മിച്ച 1350 ചതുരശ്ര കിലോമീറ്റർ ചുറ്റളവുള്ള റിസർവോയിനെ അപേക്ഷിച്ച് ഇത് തുലോം കുറവാണെന്നു കാണാം.
അവലംബം
വർഗ്ഗം:അണക്കെട്ടുകൾ
ഇവിടെ എല്ലാവർക്കും സുഖം
കെ.ടി. കുഞ്ഞുമോന്റെ നിർമ്മാണത്തിൽ മിസിസ് ഐറിന്റെ കഥക്ക് കലൂർ ഡെന്നിസ് തിരക്കഥയും സംഭാഷണമെഴുതി ജേസി സംവിധാനം ചെയ്ത 1987-ലെ മലയാള ചലച്ചിത്രമാണ് ഇവിടെ എല്ലാവർക്കും സുഖം. മോഹൻ ലാൽ ,സുരേഷ് ഗോപി, ലാലു അലക്സ്, ജഗതി ശ്രീകുമാർ, എം.ജി. സോമൻ, അടൂർ ഭാസി, ശങ്കരാടി, കാർത്തിക, ലിസി, മുതലായവർ അഭിനയിച്ച് ഈ ചിത്രത്തിലെ ഗാനങ്ങൾ ഓ.എൻ.വി. കുറുപ്പ് രചിച്ചതും ജി. ദേവരാജൻ ഈണം നൽകിയതുമാണ്.
പുറത്തേക്കുള്ള കണ്ണികൾ
വർഗ്ഗം:ഓ.എൻ വിയുടെ ഗാനങ്ങൾ വർഗ്ഗം:ജേസി സംവിധാനം ചെയ്ത മലയാള ചലച്ചിത്രങ്ങൾ വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ വർഗ്ഗം:1987-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഓ എൻ വി- ദേവരാജൻ ഗാനങ്ങൾ
ദി മെസ്സേജ്
മുഹമ്മദ് നബിയുടെ ജീവചരിത്രത്തിന്റെ ചലച്ചിത്രാവിഷ്കാരമാണ് ദി മെസേജ് എന്ന ചലചിത്രം. 1976 ൽ പുറത്തിറങ്ങിയ ഈ ചിത്രത്തിന്റെ സംവിധാനം മുസ്തഫ അക്കാദ് ആണ് നിർവ്വഹിച്ചിരിക്കുന്നത്. അറബിയിലും ഇംഗ്ലീഷിലും പുറത്തിറങ്ങിയിരുന്ന ഈ ചിത്രത്തിന്റെ അറബിയിലുള്ള പേര് അൽ-രിസാല(in Arabic:الرسالة ) എന്നായിരിന്നു. മുഹമ്മദ് ദി മെസഞ്ചർ ഓഫ് ഗോഡ് എന്നായിരുന്നു ആദ്യ പേര്. യു.എസിൽ പുറത്തിറക്കുന്നതിനു വേണ്ടി ദി മെസ്സേജ് എന്നാക്കുകയായിരുന്നു. ഈ ചിത്രത്തിന്റെ സം‌വിധാനവും നിർമ്മാണവും നിർ‌വ്വഹിച്ചത് അക്കാദ് തന്നെയായിരുന്നു. ആന്റണി ക്വിൻ, ഐറിൻ പാപാസ് എന്നിവർ ഈ ചിത്രത്തിൽ വേഷമിടുന്നു. 2011 ൽ ദി മെസ്സേജ് എന്ന പേരിൽ തന്നെ ഈ ചലചിത്രത്തിന്റെ മലയാളം പതിപ്പും പുറത്തിറങ്ങി.
പശ്ചാത്തലം
left|thumb|സംവിധായകൻ മുസ്തഫ അക്കാദ് 1976 ലാണ്‌ മുസ്തഫ അക്കാദ് "മുഹമ്മദ്, മെസഞ്ചർ ഓഫ് ഗോഡ്"എന്ന ചലച്ചിത്രം ഒരുക്കുന്നത്. ഈ ചിത്രം നിർമ്മിക്കുന്നതിന്‌ മുമ്പ് അക്കാദ് ഇസ്ലാമിക പണ്ഡിതന്മാരുമായി ചർച്ച നടത്തിയിരുന്നു.ഇസ്ലാമിനോടും മുഹമ്മദിനെ ചിത്രീകരിക്കുന്നതിൽ അതുപുലർത്തുന്ന കാഴ്ചപ്പാടിനോടും പരമാവധി ആദരം പുലർത്താൻ അക്കാദ് ശ്രമിച്ചു. ഇസ്ലാമിക ലോകവും പടിഞ്ഞാറൻ ലോകവും തമ്മിലുള്ള വിടവിനെ ബന്ധിപ്പിക്കുന്ന ഒരു പാലമായിട്ടാണ്‌ അക്കാദ് ഈ ചിത്രത്തെ കണ്ടത്. 1976 ലെ ഒരു അഭിമുഖത്തിൽ അദ്ദേഹം പറഞ്ഞു: "ഒരു പാശ്ചാത്യ രാജ്യക്കാരനായ മുസ്ലിം എന്ന നിലയിൽ ഇസ്ലാമിനെ കുറിച്ച സത്യം വെളിപ്പെടുത്താൻ ഞാൻ ബാധ്യസ്ഥനാണ്‌ എന്ന് തോന്നി. എഴുനൂറ് മില്ല്യൻ ജനങ്ങൾ പിന്തുടരുന്ന ഒരു മതമായിട്ടും അതിനെകുറിച്ച് ഇപ്പോഴും ജനങ്ങൾക്ക് കാര്യമായൊന്നുമറിയില്ല."
പ്രമേയം
പ്രവാചകന്റെ ആദ്യ കാലങ്ങളിൽ മക്കയിലെ കഅബയിൽ നടക്കുന്ന ബിംബാരാധനയുടെയും ഉൽസവത്തിന്റെയും ആരവങ്ങളോടെയാണ് സിനിമ ആരംഭിക്കുന്നത്. ഇവയെല്ലാം മനപ്രയാസങ്ങളോടെയും വെറുപ്പോടെയും വീക്ഷിക്കുന്ന പ്രവാചകൻ. തുടർന്ന് പ്രവാചകന് ഹിറാ ഗുഹയിൽ നിന്ന് നിന്ന് ദിവ്യബോധനം ലഭിച്ചതായി കുടുംബത്തിലും പ്രമാണി വൃന്തങ്ങളിലും സംസാരമുയരുന്നു. രഹസ്യമായി പ്രവാചകന്റെ ആശയങ്ങളെ പിന്തുടരുന്ന യുവാക്കളുടെ എണ്ണം വർദ്ദിക്കുന്നു. അവർ രാത്രി കാലങ്ങളിൽ പാത്തു പതുങ്ങിയും ഒരിടത്തു ഒരുമിച്ചു കൂടി ഖുർആനിക വാക്യങ്ങൾ ചർച്ച ചെയ്തു. പ്രവാചകനെ അനുനയിപ്പിക്കാനും ദൗത്യത്തിൽ നിന്ന് പിന്മാറ്റാനുമുള്ള ശ്രമങ്ങൾ പരാജയപ്പെട്ടു. തുടർന്ന് പരസ്യപ്രബോധനത്തിനായി അനുവാദം ലഭിക്കുന്നതോടെ കഅ്ബയിലേക്ക് വരികയും തങ്ങളുടെ ആദർശം പരസ്യമായി പ്രഖ്യാപിക്കുകയും ചെയ്യുന്നു. ഇതി ശത്രുക്കളെ കൂടുതൽ പ്രകോപിതരാക്കുകയും ദുർബലരായവരിൽ നിന്ന് മർദ്ദന പീഡനമുറകൾ ആരംഭിക്കുന്നു. മർദ്ദന മുറകൾ സഹിക്കാതെ ഒരു വിഭാത്തെ എത്യേപ്യയിലെ ക്രൈസ്തവ രാജാവിന്റെ അടുക്കലേക്ക് പ്രവാചകൻ നിയോഗിക്കുന്നു. ഇതായിരുന്നു ആദ്യ പലായനം. പിന്നീട് സംഘമായി മദീനയിലേക്ക് പലായനം നടത്തുകയും അവിടെ ഒരു രാഷ്ട്രം കെട്ടിപ്പടുക്കുകയും ചെയ്യുന്നു. മദീനയിലെത്തിയിട്ടും ശത്രുക്കൾ നടത്തുന്ന സൈനിക നീക്കങ്ങളെ ചെറുക്കുന്ന ബദ്ർ, ഉഹ്ദ് യുദ്ധങ്ങൾ ഫിലിമിൽ ചിത്രീകരിക്കുന്നു. പ്രവാചകന്റെ പിത്ര് സഹോദരൻ ഹംസ കേന്ദ്ര കഥാപാത്രമായി ചിത്രത്തിൽ കാണാം. ഹംസയുടെ കരൾ കടിച്ചു തുപ്പുന്ന ഹിന്ദ് എന്ന സ്ത്രീ അടക്കം മനപ്പരിവർത്തനത്തിന് അവസരമുണ്ടാകുമാറ് മക്ക ജയിച്ചടക്കുമ്പോഴുള്ള പ്രവാചകന്റെ ഉദാരസമീപനം ചരിത്രത്തിൽ തുല്യതയില്ലാത്തതാണ്. പ്രവാചകന്റെ അന്ത്യഭാഷണത്തോട് കൂടി ചിത്രം അവസാനിക്കുന്നു.
പ്രത്യേകത
പ്രവാചക ജീവിതത്തെ ആസ്പദിച്ച് ചിത്രീകരിച്ച ഈ സിനിമയിൽ പ്രവാചകനെ ചിത്രീകരിക്കുന്നില്ല എന്നതാണ് പ്രത്യേകത. ചില ഘട്ടങ്ങളിൽ പ്രവാചകൻ കാമറക്ക് പിന്നിലുണ്ടെന്ന് സങ്കൽപ്പിക്കേണ്ടി വരും. പ്രവാചകന്റെ സഹകാരികളായിരുന്ന അബൂബക്കർ, ഉമർ, ഉസ്മാൻ, അലി എന്നിവരെയും സിനിമയിൽ ചിത്രീകരിച്ചിട്ടില്ല. എന്നാൽ അവരെല്ലാം പ്രവാചകനൊപ്പം സദാ ഉണ്ടായിരുന്നതായി സങ്കൽപ്പിച്ചു കൊണ്ടാണ് ഈ ചിത്രം കാണേണ്ടത്. ലോകത്ത് അനേകം ഭാഷകളിൽ പുറത്തിറങ്ങിയ ഈ ചലചിത്രം ഇസ്ലാമിന്റെ ആദ്യകാലത്തെ കുറിച്ച് മനസ്സിലാക്കാൻ സഹായകമാവുന്ന ചരിത്രാഖ്യാനം കൂടിയാണ്.
അവലംബം
വർഗ്ഗം:ഇംഗ്ലീഷ് ചലച്ചിത്രങ്ങൾ വർഗ്ഗം:1976-ൽ പുറത്തിറങ്ങിയ ചലച്ചിത്രങ്ങൾ
മേയർ
കോഴിക്കോട് കോർപ്പറേഷൻ
1793 മുതൽ മലബാർ ബ്രിട്ടീഷ് ഭരണത്തിൻ കീഴിലായിരുന്നു. മദിരാശി സർക്കാറിന്റെ ടൗൺ ഇംപ്രൂവ്‌മെന്റ് ആക്ട് പ്രകാരം 1865-ൽ നിയമാധിഷ്ഠിതമായ നഗരസഭകൾ രൂപംകൊണ്ടു. അങ്ങനെ 1866 ജൂലൈ 3-ന് കോഴിക്കോട് നഗരസഭ സ്ഥാപിതമായി. 36,602 ആയിരുന്നു ജനസംഖ്യ[3]. 19.9 ചതുരശ്ര നാഴികയായിരുന്നു അന്നു നഗരസഭയുടെ വിസ്തീർണ്ണം. മലബാർ കളക്ടർ പ്രസിഡന്റായി 11 അംഗങ്ങളാണ് 1866-ൽ രൂപീകരിച്ച നഗരസഭാ കൗൺസിലിൽ ഉണ്ടായിരുന്നത്. ഒപ്പം പോലീസ് സൂപ്രണ്ട്, അസിസ്റ്റന്റ് സർജൻ യൂറോപ്യൻ വിഭാഗത്തിന്റെ ഒരു പ്രതിനിധി, രണ്ട് ആംഗ്ലോ ഇന്ത്യൻ പ്രതിനിധികൾ, ഒരു പാർസി, ഒരു മുസസ്ലിം, മറ്റു നാലു വ്യക്തികൾ, എക്‌സ് ഒഫീഷ്യോ മെമ്പറായി എക്‌സിക്യൂട്ടീവ് എൻജിനീയർ എന്നിവരും ഉണ്ടായിരുന്നു. 1866 ജൂലായ് 12-നാണ് കളക്ടർ ജി.എൻ. ബില്യാർഡിന്റെ അദ്ധ്യക്ഷതയിൽ ആദ്യ കൗൺസിൽ യോഗം ചേർന്നത്[3].
തൃശ്ശൂർ കോർപ്പറേഷൻ
ആദ്യകാലത്ത് ഒരു താലൂക്ക് ആസ്ഥാനം മാത്രമായിരുന്ന തൃശ്ശൂർ പിന്നീട് കൊച്ചി രാജ്യത്തിന്റെ വടക്കൻ മേഖലയുടെ ആസ്ഥാനമായി. 1921ലാണ് തൃശ്ശൂർ മുനിസിപ്പാലിറ്റി രൂപം കൊണ്ടത്. അതിനുമുമ്പ് ഒരു അർബൻ കൗൺസിൽ ഇവിടെ രൂപം കൊണ്ടിരുന്നു. 1998 ജൂലൈ 15ന് പുറത്തിറക്കിയ പ്രത്യേക അറിയിപ്പിൽ തൃശ്ശൂർ, കൊല്ലം മുനിസിപ്പാലിറ്റികളെ കോർപ്പറേഷനുകളാക്കി ഉയർത്തി. തൃശ്ശൂർ മുനിസിപ്പാലിറ്റിയ്ക്കൊപ്പം അയ്യന്തോൾ, വിൽവട്ടം, ഒല്ലൂക്കര, കൂർക്കഞ്ചേരി, ഒല്ലൂർ പഞ്ചായത്തുകൾ പൂർണ്ണമായും നടത്തറ, കോലഴി പഞ്ചായത്തുകൾ ഭാഗികമായും കൂട്ടിച്ചേർത്താണ് കോർപ്പറേഷൻ രൂപം കൊണ്ടത്. 2000-ൽ നടന്ന തിരഞ്ഞെടുപ്പിനുശേഷം കോൺഗ്രസ് നേതാവായ ജോസ് കാട്ടൂക്കാരൻ കോർപ്പറേഷന്റെ ആദ്യ മേയറായി. സി.പി.ഐ. (എം)ലെ അജിത ജയരാജനനാണ് ഇപ്പോഴത്തെ തൃശ്ശൂർ മേയർ[2].
കൊല്ലം കോർപ്പറേഷൻ
കേരളത്തിലെ അഞ്ച് കോർപ്പറേഷനുകളിൽ ഒന്നാണ് കൊല്ലം കോർപ്പറേഷൻ. കേരളത്തിലെ കോർപ്പറേഷനുകളിൽ വലിപ്പത്തിൽ അഞ്ചാം സ്ഥാനത്ത് നിൽക്കുന്ന കൊല്ലം കോർപ്പറേഷൻ ജനസംഖ്യയുടെ കാര്യത്തിൽ നാലാം സ്ഥാനത്താണ്.[1] തിരുവനന്തപുരം, കൊച്ചി, തൃശ്ശൂർ, കോഴിക്കോട് എന്നിവയാണ് മറ്റ് കോർപ്പറേഷനുകൾ. കൊല്ലം നഗരത്തിന്റെ ഭരണ നിർവ്വഹണത്തിനായി 2000 ഒക്ടോബർ 2-നാണ് കോർപ്പറേഷൻ രൂപീകരിച്ചത്.[2][3][4][5]. നഗരകേന്ദ്രത്തിനു ചുറ്റുമുള്ള 73.03 ചതുരശ്ര കിലോമീറ്റർ പ്രദേശമാണ് കോർപ്പറേഷന്റെ അധികാര പരിധിയിലുള്ളത്.[6] ഭരണ സൗകര്യത്തിനായി കോർപ്പറേഷനെ 55 വാർഡുകളായി തിരിച്ചിട്ടുണ്ട്. കൊല്ലം കോർപ്പറേഷന്റെ ഇപ്പോഴത്തെ മേയർ സി.പി.ഐ.എമ്മിലെ പ്രസന്ന ഏണസ്റ്റ് ആണ്.[7] കൊല്ലം മധുവാണ് ഡെപ്യൂട്ടി മേയർ.കേരളത്തിലെ നാലാമത്തെ വലിയ നഗരമായ കൊല്ലം ദക്ഷിണ കേരളത്തിലെ ഒരു പ്രധാന വാണിജ്യ വ്യവസായ കേന്ദ്രം കൂടിയാണ്.
കൊച്ചി കോർപ്പറേഷൻ
ഇന്ത്യൻ നാഷണൽ കോൺഗ്രസിലെ സൗമിനി ജെയിനാണ് ഇപ്പോഴത്തെ കൊച്ചി മേയർ.[2] പ്രഥമ മേയർ ശ്രീ.എ.എ.കൊച്ചുണ്ണി മാസ്റ്ററായിരുന്നു. രണ്ടാമത്തെ കൗൺസിലിലും അദ്ദേഹം തന്നെ മേയറായി തെരഞ്ഞെടുക്കപ്പെട്ടു.
തിരുവനന്തപുരം കോർപ്പറേഷൻ
1940-ൽ രൂപീകരിച്ച തിരുവനന്തപുരം സിറ്റി മുനിസിപ്പൽ ആക്റ്റിലെ നാലാം വകുപ്പ് പ്രകാരം രൂപം കൊണ്ടതാണ് തിരുവനന്തപുരം കോർപ്പറേഷൻ. ഇത് രൂപം കൊണ്ടത് 1940 ഒക്ടോബർ 30-നാണ്[1].
തിരുവനന്തപുരം താലൂക്കും നെയ്യാറ്റിൻകര താലൂക്കും ഭാഗികമായും തിരുവനന്തപുരം കോർപ്പറേഷനിൽ ഉൾപ്പെടുന്നു. കൂടാതെ തിരുവനന്തപുരം, നേമം, വട്ടിയൂർക്കാവ്, കഴക്കൂട്ടം, കോവളം (ഭാഗീകം) എന്നീ നിയമസഭാമണ്ഡലങ്ങളും തിരുവനന്തപുരം കോർപ്പറേഷനിൽ സ്ഥിതിചെയ്യുന്നു.
തിരുവനന്തപുരം കോർപ്പറേഷനിൽ 23 റവന്യൂ വില്ലേജുകൾ സ്ഥിതിചെയ്യുന്നു. അവ പാങ്ങപ്പാറ, ഉളിയാഴ്ത്തുറ, കഴക്കൂട്ടം, അയിരൂപ്പാറ, വിഴിഞ്ഞം, തൈക്കാട്, മണക്കാട്, തിരുമല, ചെറുവയ്ക്കൽ, ഉള്ളൂർ, പട്ടം, കുടപ്പനക്കുന്ന്, പേരൂർക്കട, കവടിയാർ, വട്ടിയൂർക്കാവ്, ശാസ്തമംഗലം, പേട്ട, വഞ്ചിയൂർ, കടകമ്പള്ളി, മുട്ടത്തറ, ആറ്റിപ്ര, തിരുവല്ലം, നേമം.
സി.പി.ഐ.എമ്മിലെ എസ്.ആര്യ രാജേന്ദ്രനാണ് ഇപ്പോഴത്തെ തിരുവനന്തപുരം കോർപ്പറേഷൻ മേയർ.(ഇന്ത്യയിലെ ഏറ്റവും പ്രായം കുറഞ്ഞ മേയറാണ്). പി കെ രാജുവാണ് ഡെപ്യൂട്ടി മേയർ.
കണ്ണൂർ കോർപ്പറേഷൻ
കേരളത്തിൽ പുതുതായി രൂപം കൊണ്ട മുൻസിപ്പൽ കോർപ്പറേഷനാണ് കണ്ണൂർ കോർപ്പറേഷൻ. 2015-ലാണ് ഈ കോർപ്പറേഷൻ രൂപം കൊണ്ടത്. അതുവരെ നിലവിലുണ്ടായിരുന്ന കണ്ണൂർ നഗരസഭയോട് പള്ളിക്കുന്ന്, പുഴാതി, എളയാവൂർ, എടക്കാട്, ചേലോറ എന്നീ ഗ്രാമപഞ്ചായത്തുകളും ചേർത്താണു ഈ കോർപ്പറേഷൻ രൂപീകരിച്ചിരിക്കുന്നത്[1]. 73 ചതുരശ്ര കിലോമീറ്ററാണു കണ്ണൂർ കോർപ്പറേഷന്റെ വിസ്തൃതി[1] 2015 നവംബറിൽ കോർപ്പറേഷനിലേയ്ക്ക് ആദ്യ തിരഞ്ഞെടുപ്പ് നടന്നു. തിരഞ്ഞെടുപ്പിൽ സി.പി.എമ്മും കോൺഗ്രസും 27 വീതം സീറ്റുകൾ നേടി. ഒരു സീറ്റ് കോൺഗ്രസ് വിമതൻ നേടി. എന്നാൽ സി.പി.ഐ.എമ്മിലെ ഇ.പി. ലതയാണ് കണ്ണൂരിന്റെ ആദ്യ മേയറായത്.[2]
വർഗ്ഗം:സ്ഥാനപ്പേരുകൾ വർഗ്ഗം:അധികാരപദവികൾ
ചെറുവണ്ണൂർ-നല്ലളം ഗ്രാമപഞ്ചായത്ത്
കോഴിക്കോട് ജില്ലയിലെ, കോഴിക്കോട് താലൂക്കിൽ, കോഴിക്കോട് ബ്ളോക്കിലെ ഒരു ഗ്രാമപഞ്ചായത്ത് ആണ് ചെറുവണ്ണൂർ-നല്ലളം ഗ്രാമപഞ്ചായത്ത്.പഞ്ചായത്തിന്റെ വിസ്തീർണം 10.31 ചതുരശ്രകിലോമീറ്ററാണ്. പഞ്ചായത്തിന്റെ അതിരുകൾ വടക്കുഭാഗത്ത് കോഴിക്കോട് കോർപറേഷനും, ഒളവണ്ണ പഞ്ചായത്തും, കിഴക്കുഭാഗത്ത് ഒളവണ്ണ, രാമനാട്ടുകര, ഫറോക്ക് പഞ്ചായത്തുകളും, തെക്കുഭാഗത്ത് ഫറോക്ക്, ബേപ്പൂർ പഞ്ചായത്തുകളും പടിഞ്ഞാറുഭാഗത്ത് ബേപ്പൂർ പഞ്ചായത്തും, കോഴിക്കോട് കോർപ്പറേഷനുമാണ്. 2010-ൽ കോഴിക്കോട് കോർപറേഷനിലേക്ക് കൂട്ടിച്ചേർക്കപ്പെട്ടു.
2001 ലെ കാനേഷുമാരി പ്രകാരം പഞ്ചായത്തിലെ ജനസംഖ്യ 50556 ഉം സാക്ഷരത 92.7 ശതമാനവും ആണ്.
അവലംബം
വർഗ്ഗം:മുൻപ് നിലവിലുണ്ടായിരുന്ന ഗ്രാമപഞ്ചായത്തുകൾ
ചലഞ്ചർ ഡീപ്പ്
right|200px|thumb|പടിഞ്ഞാറൻ ശാന്ത സമുദ്രത്തിൽ ചലഞ്ചർ ഡീപ്പിന്റെ സ്ഥാനം ഇതുവരെ കണ്ടെത്തിയതിൽ വെച്ച് ഭൂമിയിലെ ഏറ്റവും ആഴമേറിയ പ്രദേശമാണ്‌ ചലഞ്ചർ ഡീപ്പ്. ശാന്തസമുദ്രത്തിലെ മരിയാന ട്രഞ്ചിലാണ്‌ 11,033 മീറ്റർ ആഴമുള്ള ചലഞ്ചർ ഡീപ്പ് സ്ഥിതി ചെയ്യുന്നത്. ബ്രിട്ടീഷ് സർവേ കപ്പലായ എച്ച്.എം.എസ്. ചലഞ്ചറാണ്‌ 1875-ൽ ഇത് കണ്ടെത്തിയത്. 1960 ജനുവരി 23 നു സ്വിസ് പര്യവേഷകനായ ജാക്വസ് പിക്കാർഡും അമേരിക്കൻ പര്യവേക്ഷകനായ ഡോൺ വാൽഷും ചലഞ്ചർ ഡീപ്പിന്റെ അടിത്തട്ടിൽ എത്തിച്ചേർന്നു. 26 മാർച്ച് 2012 ന് ഹോളിവുഡ് ചലച്ചിത്രകാരൻ ജയിംസ് കാമറൂൺ ഡീപ്സീ ചാലഞ്ചർ എന്ന സമുദ്രാന്തർ വാഹനത്തിൽ ചാലഞ്ചർ ഡീപ്പിലെ  35,756 അടി തഴ്ചയിൽ പര്യവേക്ഷണം നടത്തി.
അവലംബം
വർഗ്ഗം:ഓഷ്യാനിയ വർഗ്ഗം:ശാന്തസമുദ്രം
കോട്ട ശിലാക്രമം
ഇന്ത്യയിൽ ആന്ധ്രാപ്രദേശ്‌ സംസ്ഥാനത്ത് കാണുന്ന ഒരു ശിലാക്രമം ആണ്. ഇത് തുടക ജുറാസ്സിക് കാലത്ത് നിന്നും ഉള്ള ഒരു ശിലാക്രമം ആണ്.
ഫോസ്സിലുകൾ
ദിനോസർ അടകം പല പുരാതന ജിവികളുടെയും ഫോസ്സിലുകൾ ഇവയിൽ നിന്നും കണ്ടു കിട്ടിയിട്ടുണ്ട്.
അവലംബം
വർഗ്ഗം:ഇന്ത്യയുടെ ഭൂമിശാസ്ത്രം വർഗ്ഗം:ദിനോസർ ഫോസിലുകൾ വർഗ്ഗം:ജുറാസ്സിക് യുഗം
ഹിമാനി
കരയിൽ ഒഴുകിനടക്കുന്ന മഞ്ഞുപാടങ്ങളാണ് ഹിമാനി അഥവാ ഗ്ലേഷ്യർ എന്നറിയപ്പെടുന്നത്. ഉയർന്ന പർവതാഗ്രങ്ങളിലും ധ്രുവപ്രദേശങ്ങളിലും ഇവ കാണപ്പെടുന്നു. സാധാരണയായി 90 മുതൽ 3000 മീറ്റർ വരെയാണ് ഹിമാനികളുടെ കനം. ചലനശേഷി പ്രതിദിനം 1 സെ.മീ മുതൽ 1 മീറ്റർ വരെയും. ആസ്ട്രേലിയ ഒഴിച്ച് മറ്റെല്ലാ ഭൂഖണ്ഡങ്ങളിലും ഹിമാനികൾ കാണപ്പെടുന്നു. ഭൂമിയിലെ ശുദ്ധജലത്തിന്റെ ഏറ്റവും വലിയ സ്രോതസ്സുകളാണ് ഹിമാനികൾ. സമുദ്രങ്ങൾ കഴിഞ്ഞാൽ ഭൂമിയിലെ ഏറ്റവും വലിയ ജലസംഭരണികളും ഹിമാനികളാണ്. ഹിമാനിയിൽപ്പെട്ട ഭാഗങ്ങൾ അടർന്നാണ് ഹിമശിലകൾ (icebergs) ഉണ്ടാവുന്നത്.
ഒട്ടേറെ ഹിമാനികളാൽ പ്രശസ്തമാണ് അമേരിക്കയിലെ അലാസ്ക സ്റ്റേറ്റ്. അതുകൊണ്ട് അലാസ്കയെ ഗ്ലേഷ്യറുകളുടെ നാട് എന്നുവിളിക്കുന്നു. ഏറ്റവും വലിയ ഹിമാനി അന്റാർട്ടിക്കിലാണ്‌. ലാംബർട്ട് ഹിമാനി (Lambert) എന്നാണിതിന്റെ പേര്‌. ഏറ്റവും വേഗം കൂടിയ ഹിമാനികള്ളിൽ ഒന്ന് ഗ്രീൻലൻഡിലാണ്‌. Jakobshavn Isbræ എന്ന് പേരുള്ള ഇതിന്‌ ഏകദേശം 20 മീറ്റർ /ദിനം വേഗതയുണ്ട്.
ഇന്ത്യയിലും നിരവധി ഹിമാനികൾ ഉണ്ട്. ഗംഗയുടെ ഉത്ഭവം ഗംഗോത്രി എന്ന ഹിമാനിയിൽ നിന്നാണ്‌. യമുനയും യമുനോത്രി എന്ന ഹിമാനിയിൽ നിന്നാണ്‌ ഉത്ഭവിക്കുന്നത്. വേനൽക്കാലത്ത് ഹിമാനികൾ കൂടുതലായി ഉരുകുമ്പോഴാണ്‌ ഈ നദികളിൽ വെള്ളപ്പൊക്കം ഉണ്ടാവുന്നത്. 2017 ജൂലൈ മാസത്തിൽ അന്റാർട്ടിക്കയിലെ ഏറ്റവും ഹിമാനി  വലിയ ഗുരുതരമായ പാരിസ്ഥിതിക പ്രശ്നങ്ങൾക്ക് കാരണമായേക്കും. thumb|center|800px|Perito Moreno Glacier Patagonia [[Argentina]]
അവലംബം
വർഗ്ഗം:ഹിമാനികൾ
വിൻഡോസ് 1.0
മൈക്രോസോഫ്റ്റ് വികസിപ്പിച്ച പേഴ്സണൽ കമ്പ്യൂട്ടറുകൾക്കായുള്ള ഗ്രാഫിക്കൽ ഓപ്പറേറ്റിംഗ് സിസ്റ്റങ്ങളുടെ ഒരു കുടുംബമായ മൈക്രോസോഫ്റ്റ് വിൻഡോസിന്റെ ആദ്യത്തെ പ്രധാന പതിപ്പാണ് വിൻഡോസ് 1.0. ഇത് ആദ്യമായി 1985 നവംബർ 20 ന് യുണൈറ്റഡ് സ്റ്റേറ്റ്സിൽ പുറത്തിറങ്ങി, യൂറോപ്യൻ പതിപ്പ് വിൻഡോസ് 1.02 ആയി 1986 മെയ് മാസത്തിൽ പുറത്തിറങ്ങി.
മൈക്രോസോഫ്റ്റ് സഹസ്ഥാപകനും വിൻഡോസ് 1.0 ന്റെ നിർമ്മാണത്തിന് പിന്നിൽ പ്രവർത്തിച്ചവരിൽ പ്രധാനിയായ ബിൽ ഗേറ്റ്‌സ് 1982-ൽ കോംഡെക്സി(COMDEX)ൽ വിസി ഓൺ എന്ന സമാനമായ സോഫ്റ്റ്‌വെയർ സ്യൂട്ടിന്റെ പ്രദർശനം കണ്ടതിന് ശേഷമാണ് ഇതിന്റെ വികസനം ആരംഭിച്ചത്. 1983 നവംബറിൽ ഈ പൊതുജനങ്ങൾക്കായി പ്രദർശിപ്പിച്ചു. രണ്ടു വർഷത്തിനു ശേഷം പുറത്തിറങ്ങി. വിൻഡോസ് 1.0 എംഎസ്ഡോസിൽ പ്രവർത്തിക്കുന്നു, എംഎസ്ഡോസ് എക്സിക്യൂട്ടീവ്(MS-DOS Executive) എന്നറിയപ്പെടുന്ന 16-ബിറ്റ് ഷെൽ പ്രോഗ്രാമാണ്, ഇത് വിൻഡോസിനായി രൂപകൽപ്പന ചെയ്‌തിരിക്കുന്ന ഗ്രാഫിക്കൽ പ്രോഗ്രാമുകളും നിലവിലുള്ള എംഎസ്-ഡോസ് സോഫ്‌റ്റ്‌വെയറുകളും പ്രവർത്തിപ്പിക്കാൻ കഴിയുന്ന ഒരു എൺവയൺമെന്റ് പ്രദാനം ചെയ്യുന്നു. മൾട്ടിടാസ്കിംഗും മൗസിന്റെ ഉപയോഗവും കാൽക്കുലേറ്റർ, പെയിന്റ്, നോട്ട്പാഡ് തുടങ്ങിയ വിവിധ ബിൽറ്റ്-ഇൻ പ്രോഗ്രാമുകളും ഇതിൽ അവതരിപ്പിച്ചു. ഓപ്പറേഷണൽ എൺവയൺമെന്റ്  അതിന്റെ വിൻഡോകൾ ഓവർലാപ്പ് ചെയ്യാൻ അനുവദിക്കുന്നില്ല, പകരം, വിൻഡോകൾ ടൈൽ ചെയ്തിരിക്കുന്നു. വിൻഡോസ് 1.0-ൽ നാല് പതിപ്പുകളും അടങ്ങിയിരിക്കുന്നു, അതിൽ സിസ്റ്റത്തിന് വേണ്ടിയുള്ള ചെറിയ അപ്ഡേറ്റുകൾ അടങ്ങിയിരിക്കുന്നു. സിസ്റ്റത്തിന് മികച്ചതല്ലാത്ത അവലോകനങ്ങൾ ലഭിച്ചു; മൈക്രോസോഫ്റ്റിന്റെ ആദ്യകാല അവതരണങ്ങളോടും നിരവധി ഹാർഡ്‌വെയർ, സോഫ്‌റ്റ്‌വെയർ നിർമ്മാതാക്കളിൽ നിന്നുള്ള പിന്തുണയും ഇതിന് നല്ല പ്രതികരണങ്ങൾ ലഭിച്ചപ്പോൾ തന്നെ, പ്രതീക്ഷകൾ നിറവേറ്റാത്തതിനെ കുറിച്ചും, വളരെ കുറച്ച് സോഫ്‌റ്റ്‌വെയറുമായുള്ള അതിന്റെ അനുയോജ്യതയെ കുറിച്ചും, അതിന്റെ പ്രകടന പ്രശ്‌നങ്ങളെ കുറിച്ചും വിമർശകർ ആശങ്കകൾ ഉന്നയിച്ചു. അതിന്റെ അവസാന പതിപ്പ് 1.04 ആയിരുന്നു, അതിന്റെ പിൻഗാമിയായി 1987 ഡിസംബറിൽ പുറത്തിറങ്ങിയ വിൻഡോസ് 2.0. 2001 ഡിസംബർ 31-ന് മൈക്രോസോഫ്റ്റ് വിൻഡോസ് 1.0-നുള്ള പിന്തുണ അവസാനിപ്പിച്ചു, ഇത് വിൻഡോസിന്റെ എല്ലാ പതിപ്പുകളിലും വെച്ച് ഏറ്റവും ദൈർഘ്യമേറിയ പിന്തുണ നൽകിയ സോഫ്റ്റ്വെയറാണ്.
വികസന ചരിത്രം
1981-ൽ തന്നെ ഗ്രാഫിക്കൽ യൂസർ ഇന്റർഫേസ് (GUI) വികസിപ്പിക്കാനുള്ള ആഗ്രഹം മൈക്രോസോഫ്റ്റ് കാണിച്ചു. മൈക്രോസോഫ്റ്റിന്റെ സഹസ്ഥാപകനും വിൻഡോസിന്റെ പ്രധാന ഡെവലപ്പറുമായ ബിൽ ഗേറ്റ്‌സ്, ഐബിഎം പിസിക്ക് അനുയോജ്യമായ കമ്പ്യൂട്ടറുകൾക്കായുള്ള ജിയുഐ(GUI) സോഫ്റ്റ്‌വെയർ സ്യൂട്ടായ വിസികോർപ്പി(VisiCorp)-ന്റെ വിസിഓണി(Visi On)-ന്റെ കോംഡെക്സ്(COMDEX) 1982-ൽ ഒരു പ്രദർശനം കണ്ടതിന് ശേഷമാണ് വിൻഡോസിന്റെ വികസനം ആരംഭിച്ചത്. ഒരു വർഷത്തിനുശേഷം, ആപ്പിളിന്റെ സ്വന്തം ജിയുഐ സോഫ്‌റ്റ്‌വെയർ—ബിറ്റ്-മാപ്പ് ചെയ്‌തതും ഭാഗികമായി സെറോക്‌സ് പാർക്കിൽ നിന്നുള്ള ഗവേഷണത്തെ അടിസ്ഥാനമാക്കിയുള്ളതും—വളരെ പുരോഗമിച്ചതാണെന്ന് മൈക്രോസോഫ്റ്റ് മനസ്സിലാക്കി; മൈക്രോസോഫ്റ്റ് അവരുടെ സ്വന്തം ഓഫർ വ്യത്യസ്തമാക്കണമെന്ന് തീരുമാനിച്ചു. 1983 ഓഗസ്റ്റിൽ, വിൻഡോസ് 1.0-ന്റെ ഡെവലപ്പർ ടീം ലീഡായി പാർക്കി(PARC)ന്റെ യഥാർത്ഥ വിൻഡോയിംഗ് സിസ്റ്റത്തിന് പിന്നിലെ പ്രധാന ഡെവലപ്പർമാരിൽ ഒരാളായ സ്കോട്ട് എ. മക്ഗ്രെഗറിനെ ഗേറ്റ്സ് റിക്രൂട്ട് ചെയ്തു.
അവലംബം
വർഗ്ഗം:ഓപ്പറേറ്റിങ് സിസ്റ്റങ്ങൾ വർഗ്ഗം:മൈക്രോസോഫ്റ്റ്‌ വിൻഡോസ്‌